**Europski socijalni fond**

**Operativni program Učinkoviti ljudski potencijali**

**2014. – 2020.**

**UPUTE ZA PRIJAVITELJE**

***Podrška obrazovanju odraslih polaznika uključivanjem u prioritetne programe obrazovanja, usmjerene unapređenju vještina i kompetencija polaznika u svrhu povećanja zapošljivosti***

***UP.03.2.3.02***

*Otvoreni privremeni poziv na dostavu projektnih prijedloga*

**Krajnji rok za podnošenje projektnih prijedloga:**

**31. svibnja 2017. 2017. 2016.**

**SADRŽAJ**

[1. TEMELJI I OPĆE ODREDBE 1](#_Toc474854043)

[1.1. Uvod 1](#_Toc474854044)

[1.2. Pravna osnova i strateški okvir 2](#_Toc474854045)

[1.3. Pojmovi i kratice 5](#_Toc474854046)

[1.4. Svrha i cilj te ciljne skupine poziva na dostavu projektnih prijedloga 7](#_Toc474854047)

[1.5 Pokazatelji 11](#_Toc474854048)

[1.6 Financijska alokacija i iznos bespovratnih sredstava 12](#_Toc474854049)

[2. UVJETI ZA PRIJAVITELJE 13](#_Toc474854050)

[2.1. Prijavitelj i partneri 13](#_Toc474854051)

[2.2. Uvjeti prihvatljivosti Prijavitelja/Partnera 13](#_Toc474854052)

[2.2.1. Prihvatljivi Prijavitelji/Partneri 13](#_Toc474854053)

[2.2.2. Kriteriji za isključenje Prijavitelja i ako je primjenjivo Partnera 14](#_Toc474854054)

[2.3. Broj projektnih prijedloga po Prijavitelju 15](#_Toc474854055)

[3. UVJETI PRIJAVE PROJEKTNIH PRIJEDLOGA 16](#_Toc474854056)

[3.1. Lokacija 16](#_Toc474854057)

[3.2. Trajanje projekta 16](#_Toc474854058)

[3.3. Prihvatljive aktivnosti 16](#_Toc474854059)

[3.4. Neprihvatljive aktivnosti 19](#_Toc474854060)

[3.5. Informiranje i vidljivost 19](#_Toc474854061)

[4. FINANCIJSKI ZAHTJEVI 20](#_Toc474854062)

[4.1. Prihvatljivost izdataka 20](#_Toc474854063)

[4.1.1. Prihvatljivi izdaci 20](#_Toc474854064)

[4.1.2. Neprihvatljivi izdaci 23](#_Toc474854065)

[4.1.3. Nabava 25](#_Toc474854066)

[4.2. Prihodi od projektnih aktivnosti 25](#_Toc474854067)

[5. POSTUPAK PRIJAVE 26](#_Toc474854068)

[5.1. Način podnošenje projektnog prijedloga 27](#_Toc474854069)

[5.2. Rok za podnošenje projektnih prijedloga 28](#_Toc474854070)

[5.3. Izmjene i dopune Poziva na dostavu projektnih prijedloga 29](#_Toc474854071)

[5.4. Obustava, ranije zatvaranje i produživanje roka za dostavu projektnih prijedloga 29](#_Toc474854072)

[5.5. Otkazivanje Poziva 29](#_Toc474854073)

[5.6. Dodatne informacije 31](#_Toc474854074)

[6. POSTUPAK DODJELE 32](#_Toc474854075)

[6.1. Administrativna provjera 32](#_Toc474854076)

[6.2. Procjena kvalitete 33](#_Toc474854077)

[6.3. Odluka o financiranju 37](#_Toc474854078)

[6.4. Odredbe vezane uz dodatna pojašnjenja tijekom postupka dodjele bespovratnih sredstava 37](#_Toc474854079)

[6.5. Prigovori 38](#_Toc474854080)

[6.6. Ugovor o dodjeli bespovratnih sredstava 39](#_Toc474854081)

[7. PRIJAVNI OBRASCI I PRILOZI 40](#_Toc474854082)

1. TEMELJI I OPĆE ODREDBE

Ove Upute za prijavitelje (u daljnjem tekstu: Upute) uređuju način podnošenja projektnih prijedloga navodeći kriterije odabira i kriterije prihvatljivosti prijavitelja i ako je primjenjivo partnera, projekta, aktivnosti, izdataka te pravila provedbe projekata koji se financiraju u okviru ovog Poziva na dostavu projektnih prijedloga (u daljnjem tekstu: Poziv).

**1.1. Uvod**

Okvir za korištenje instrumenata kohezijske politike Europske unije (EU) u Republici Hrvatskoj u razdoblju 2014.-2020. reguliran je Sporazumom o partnerstvu između Republike Hrvatske i Europske Komisije za korištenje strukturnih i investicijskih fondova EU-a za rast i radna mjesta u razdoblju 2014.-2020. (u daljnjem tekstu: Sporazum o partnerstvu). Sporazum o partnerstvu opisuje način na koji će Republika Hrvatska pristupiti ispunjavanju zajedničkih ciljeva strategije Europa 2020, kao i nacionalnih ciljeva, uz pomoć sredstava iz proračuna EU koja su joj dodijeljena kroz višegodišnji financijski okvir za razdoblje 2014.-2020. godine.

Operativni program Učinkoviti ljudski potencijali 2014.-2020. (OP ULJP) je plansko programski dokument u kojem se detaljno opisuju i razrađuju mjere i aktivnosti za učinkovitu provedbu i korištenje Europskog socijalnog fonda, jednog od glavnih instrumenta Europske unije usmjerenog na pružanje potpora za ulaganje u ljudski kapital i jačanje konkurentnosti europskog gospodarstva, a koji je usvojen Provedbenom odlukom Europske komisije od 17. prosinca 2014. godine C(2014)10150).

Osnovni cilj OP ULJP-a je pridonijeti rastu zapošljavanja i jačanju socijalne kohezije u Hrvatskoj. Operativnim su programom razrađena ulaganja u četiri temeljna područja: zapošljavanje i tržište rada, socijalno uključivanje, obrazovanje i cjeloživotno učenje te potpora javnoj upravi.

Aktivnosti financirane iz sredstava Europskog socijalnog fonda pomažu ljudima da unaprijede svoje vještine i lakše se integriraju na tržište rada, usmjerene su na borbu protiv siromaštva i socijalne isključenosti te na poboljšanje učinkovitosti javne uprave.

Ovaj Poziv provodi se u okviru OP ULJP, Prioritetne osi 3. *Obrazovanje i cjeloživotno učenje*, Investicijskog prioriteta 10.3. *Povećanje jednakog pristupa cjeloživotnom učenju za sve dobne skupine u formalnim, neformalnim i informalnim okruženjima, unapređivanje znanja, vještina i kompetencija radne snage te promicanje fleksibilnih načina učenja profesionalnim usmjeravanjem i vrednovanjem stečenih kompetencija*, Specifičnog cilja 10.3.3. *Poboljšanje obrazovnog sustava za odrasle i unapređenje vještina i kompetencija odraslih polaznika.*

**1.2. Pravna osnova i strateški okvir**

Dokumenti vezani za pravila provedbe Europskog socijalnog fonda (ESF) u Republici Hrvatskoj su:

1. Zakonodavstvo Europske unije
2. [**Uredba (EU) br. 1303/2013**](http://eur-lex.europa.eu/legal-content/HR/TXT/PDF/?uri=CELEX:32013R1303&from=HR) Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 od 11. srpnja 2006. (SL L 347, 20.12.2013.) (Uredba (EU) br. 1303/2013);
3. [**Uredba (EU) br. 1304/2013**](http://eur-lex.europa.eu/legal-content/HR/TXT/PDF/?uri=CELEX:32013R1304&from=HR) Europskog Parlamenta i Vijeća od 17. prosinca 2013. o Europskom socijalnom fondu i stavljanju izvan snage Uredbe Vijeća (EZ) br. 1081/2006 (Uredba o ESF-u)
4. [**Provedbena uredba Komisije (EU) br. 215/2014**](http://www.esf.hr/wordpress/wp-content/uploads/2016/03/PROVEDBENA-UREDBA-KOMISIJE-EU-br.-215_2014.pdf) od 7. ožujka 2014. o utvrđivanju pravila u skladu s Uredbom (EU) br. 1303/2013 Europskog parlamenta i Vijeća o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo u vezi s modelima za potporu ciljevima u području klimatskih promjena, određivanjem ključnih etapa i ciljeva u okviru uspješnosti i nazivljem kategorija intervencija za europske strukturne i investicijske fondove (Provedbena uredba Komisije (EU) br. 215/2014);
5. [**Provedbena uredba Komisije (EU) br. 821/2014**](http://eur-lex.europa.eu/legal-content/HR/TXT/HTML/?uri=CELEX:32014R0821&from=HR) od 28. srpnja 2014. o utvrđivanju pravila za primjenu Uredbe (EU) br. 1303/2013 Europskog parlamenta i Vijeća u pogledu detaljnih postupaka za prijenos programskih doprinosa i upravljanje njima, izvješćivanja o financijskim instrumentima, tehničkih obilježja mjera informiranja i komunikacije za operacije te sustava evidentiranja i pohranjivanja (Provedbena uredba Komisije (EU) br. 821/2014);
6. [**Uredba Komisije (EU) br. 651/2014**](http://eur-lex.europa.eu/legal-content/HR/TXT/PDF/?uri=CELEX:32014R0651&from=HR) od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora o funkcioniranju EU (u daljnjem tekstu: Uredba 651/2014).
7. [**Uredba Komisije (EU) br. 1407/2013**](http://eur-lex.europa.eu/legal-content/HR/TXT/PDF/?uri=CELEX:32013R1407&from=hr) od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore.
8. [**Delegirana uredba Komisije (EU) br. 480/2014**](http://eur-lex.europa.eu/legal-content/HR/TXT/HTML/?uri=CELEX:32014R0480&from=HR) od 3. ožujka 2014. o dopuni Uredbe (EU) br. 1303/2013 Europskog parlamenta i Vijeća o utvrđivanju zajedničkih odredbi Europskog fonda za regionalni razvoj, Europskog socijalnog fonda, Kohezijskog fonda, Europskog poljoprivrednog fonda za ruralni razvoj i Europskog fonda za pomorstvo i ribarstvo te o utvrđivanju općih odredbi Europskog fonda za regionalni razvoj, Europskog socijalnog fonda, Kohezijskog fonda i Europskog fonda za pomorstvo i ribarstvo (Delegirana uredba Komisije (EU) br. 480/2014);
9. [**Delegirana uredba Komisije (EU) br. 240/2014**](http://www.esf.hr/wordpress/wp-content/uploads/2016/03/DELEGIRANA-UREDBA-KOMISIJE-EU-br.-240_2014.pdf) od 7. siječnja 2014. o europskom kodeksu ponašanja za partnerstvo u okviru Europskih strukturnih i investicijskih fondova (Delegirana uredba Komisije (EU) br. 240/2014)
10. [**Direktiva 2014/24/EU**](http://eur-lex.europa.eu/legal-content/HR/TXT/PDF/?uri=CELEX:32014L0024&from=HR) Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ
11. Nacionalno zakonodavstvo
12. [**Ugovor o pristupanju Republike Hrvatske Europskoj uniji**](http://www.mvep.hr/custompages/static/hrv/files/120522_Ugovor_o_pristupanju.pdf) (NN, Međunarodni ugovori, br. 2/2012)
13. [**Zakon o uspostavi institucionalnog okvira za provedbu Europskih strukturnih i investicijskih fondova**](http://narodne-novine.nn.hr/clanci/sluzbeni/2014_07_92_1838.html) u Republici Hrvatskoj u financijskom razdoblju 2014.-2020. (NN br. 92/14)
14. [**Uredba o tijelima u Sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda**](http://narodne-novine.nn.hr/clanci/sluzbeni/2014_09_107_2070.html), u vezi s ciljem „Ulaganje u rast i radna mjesta“ (NN br. 107/2014, 23/2015)
15. [[**Pravilnik o prihvatljivosti izdataka u okviru Europskog socijalnog fonda**](http://narodne-novine.nn.hr/default.aspx)](http://narodne-novine.nn.hr/default.aspx)(NN br. [149/14](http://www.esf.hr/wordpress/wp-content/uploads/2015/10/Pravilnik-o-prihvatljivosti-izdataka-za-projekte-Operativnog-programa-U%C4%8Dinkoviti-ljudski-potencijali-u-financijskom-razdoblju-2014.-2020.pdf) i [14/16](http://www.esf.hr/wordpress/wp-content/uploads/2016/02/Pravilnik-o-izmjenama-i-dopunama-Pravilnika-o-prihvatljivosti-izdataka-u-okviru-Europskog-socijalnog-fonda.pdf) i 74/16)
16. [**Uputa o prihvatljivosti troškova plaća i troškova povezanih s radom u okviru Europskog socijalnog fonda u Republici Hrvatskoj 2014.-2020**](http://www.esf.hr/wordpress/wp-content/uploads/2017/02/Uputa-o-prihvatljivosti-troškova-plaća-i-povezanih-troškovaveljača-2017.pdf)(Verzija 1.1-veljača 2017.)
17. [**Zakon o javnoj nabavi**](http://narodne-novine.nn.hr/clanci/sluzbeni/2011_08_90_1919.html) (NN br. 90/11, 83/13, 143/13, 13/14 i 120/16)
18. [**Zakon o državnim potporama**](http://narodne-novine.nn.hr/clanci/sluzbeni/2013_06_72_1434.html) (NN br. 47/14)
19. [**Zakon o ustrojstvu i djelokrugu središnjih tijela državne uprave**](http://narodne-novine.nn.hr/clanci/sluzbeni/2013_12_148_3149.html)(NN br. 150/2011, 22/2012, 39/2013, 125/2013, 148/2013)
20. [**Uredba o indeksu razvijenosti**](http://narodne-novine.nn.hr/clanci/sluzbeni/2013_12_158_3312.html)(NN br. 63/10, 158/13)
21. [**Odluka o razvrstavanju jedinica lokalne i područne (regionalne) samouprave prema stupnju razvijenosti**](http://narodne-novine.nn.hr/clanci/sluzbeni/2013_12_158_3313.html) (NN br. 158/13)
22. [**Zakon o radu**](http://narodne-novine.nn.hr/clanci/sluzbeni/2014_07_93_1872.html)(NN br. 93/14)
23. [**Zakon o obrazovanju odraslih**](http://narodne-novine.nn.hr/clanci/sluzbeni/297104.html) (NN br. 17/2007)
24. [**Nastavni plan i program za osnovno obrazovanje odraslih**](http://narodne-novine.nn.hr/clanci/sluzbeni/2003_08_136_2001.html)(NN br. 136/2003)
25. [**Pravilnik o sadržaju, obliku i načinu vođenja i čuvanja andragoške dokumentacije**](http://www.propisi.hr/favicon.ico) (NN 129/08)
26. [**Zakon o odgoju i obrazovanju u osnovnoj i srednjoj školi**](http://narodne-novine.nn.hr/clanci/sluzbeni/340388.html)(NN br. 87/08; 86/09; 92/10; 105/10; 90/12; 5/12; 16/12; 86/12; 126/12; 94/13,152/14, 7/2017)
27. [**Zakon o strukovnom obrazovanju**](http://narodne-novine.nn.hr/clanci/sluzbeni/2009_03_30_652.html) (NN br. 30/2009)
28. [**Zakon o Hrvatskom kvalifikacijskom okviru**](http://narodne-novine.nn.hr/clanci/sluzbeni/2013_02_22_359.html)  (NN br. 22/2013)
29. [**Zakon o ustanovama**](http://www.zakon.hr/z/313/Zakon-o-ustanovama) (NN br. 76/93, 29/97, 47/99, 35/08)
30. [**Pravilnik o standardima i normativima te načinu i postupku utvrđivanja ispunjenosti uvjeta u ustanovama za obrazovanje odraslih**](http://narodne-novine.nn.hr/clanci/sluzbeni/2008_11_129_3708.html) (NN br. 129/2008, 52/2010)
31. [**Kazneni zakon** (NN br. 125/11, 144/12, 56/15, 61/15)](http://narodne-novine.nn.hr/clanci/sluzbeni/2011_11_125_2498.html)
32. [**Zakon o sprječavanju sukoba interesa**](http://narodne-novine.nn.hr/clanci/sluzbeni/2013_04_48_914.html) (NN br. 48/2013)
33. [**Zakon o obrtu**](http://narodne-novine.nn.hr/clanci/sluzbeni/2013_12_143_3065.html) (NN br. 143/13)
34. [**Podatci iz Registra proračunskih i izvanproračunskih korisnika za 2016 godinu**](http://narodne-novine.nn.hr/clanci/sluzbeni/2016_06_50_1337.html) (NN br. 50/2016)
35. Strateški okvir
36. [**Sporazum o partnerstvu između Republike Hrvatske i Europske komisije**](http://www.esf.hr/wordpress/wp-content/uploads/2015/02/GLAVNI-DOKUMENT_Sporazum_o_partnerstvu_HR.pdf) za korištenje Europskih strukturnih investicijskih fondova u razdoblju 2014.-2020.;
37. [**Operativni program Učinkoviti ljudski potencijali 2014.-2020**.](http://www.esf.hr/wordpress/wp-content/uploads/2015/09/OPULJP-hr-20150709.pdf)
38. [**Strategija obrazovanja, znanosti i tehnologije**](http://narodne-novine.nn.hr/clanci/sluzbeni/2014_10_124_2364.html) (NN 124/2014)
39. [**Europa 2020, Strategija za pametan, održiv i uključiv rast**](http://www.strukturnifondovi.hr/UserDocsImages/Documents/Strukturni%20fondovi%202014.%20%E2%80%93%202020/eu_hr.pdf)
40. [**Uredba Vijeća Europe o novoj Europskoj agendi za obrazovanje odraslih** (2011/C 372/01)](http://eur-lex.europa.eu/legal-content/EN/TXT/PDF/?uri=CELEX:32011G1220(01)&from=EN)
41. [**Preporuka Vijeća od 14. srpnja 2015. o Nacionalnom programu reformi 2015. za Hrvatsku i davanju mišljenja Vijeća o Programu konvergencije Hrvatske za 2015.**](http://ec.europa.eu/europe2020/pdf/csr2015/csr2015_council_croatia_hr.pdf)
42. [**Rethinking Education: Investing in skills for better socio-economic outcomes**](http://www.cedefop.europa.eu/en/publications-and-resources/key-documents)
43. **Komunikacija Komisije Europskom parlamentu, Vijeću, Europskom gospodarskom i socijalnom odboru i odboru regija -** [**Novi program vještina za Europu**](http://eur-lex.europa.eu/legal-content/HR/TXT/PDF/?uri=CELEX:52016DC0381&from=EN)  **(COM (2016) 381)**

**1.3. Pojmovi i kratice**

|  |  |
| --- | --- |
| Operativni program „Učinkoviti ljudski potencijali“ 2014.-2020. (OP ULJP 2014.-2020.) | Operativni program za financijsko razdoblje 2014.-2020. odobren Odlukom Europske komisije od 17. prosinca 2014. godine. |
| Projekt/Operacija | Projekt za financiranje odabire Upravljačko tijelo, ili se odabire pod njegovom nadležnošću, a u skladu s kriterijima koje je utvrdio Odbor za praćenje (OzP), a provodi ga Korisnik. Provedbom projekata omogućuje se ostvarenje ciljeva pripadajuće prioritetne osi. |
| Upravljačko tijelo (UT) | Središnje tijelo državne uprave nadležno za poslove rada i mirovinskoga sustava. |
| Posredničko tijelo (PT) | Nacionalno ili javno tijelo kojemu je Upravljačko tijelo delegiralo određene funkcije u provedbi Operativnog programa. Posredničko tijelo razine 1 odnosi se na Ministarstvo znanosti i obrazovanja. Posredničko tijelo razine 2 odnosi se na Agenciju za strukovno obrazovanje i obrazovanje odraslih. |
| Poziv na dostavu projektnih prijedloga (PDP) | Natječajna procedura kojom se potencijalne prijavitelje poziva na pripremu i prijavu prijedloga projekata za financiranje sukladno unaprijed definiranim kriterijima |
| Prijavitelj | Svaka pravna osoba javnog ili privatnog prava, uključujući osobe privatnog prava registrirane za obavljanje gospodarske djelatnosti i subjekte malog gospodarstva (kako su definirani u Prilogu I. Uredbe 651/2014), koja je izravno odgovorna za pokretanje, upravljanje, provedbu i ostvarenje rezultata projekta, odgovoran za pripremu projektnog prijedloga i njegovo podnošenje na Poziv na dostavu projektnih prijedloga, u cilju dobivanja sufinanciranja za provedbu projekta. |
| Korisnik | Korisnik je svaki subjekt s kojim se potpisuje ugovor o dodjeli bespovratnih sredstava, a koji je izravno odgovoran za pokretanje, upravljanje, provedbu i ostvarenje rezultata projekta. Pojam Korisnik označava Korisnika i njegove partnere. |
| Partner | Svaka pravna osoba javnog ili privatnog prava, uključujući osobe privatnog prava registrirane za obavljanje gospodarske djelatnosti i subjekte malog gospodarstva (kako su definirani u Prilogu I. Uredbe 651/2014) koja koristi dio projektnih sredstava i sudjeluje u provedbi projekta provodeći povjerene mu projektne aktivnosti. |
| Odluka o financiranju | Odluka Posredničkog tijela razine 1 kojom se definira obveza nadoknade prihvatljivih troškova odobrenog projekta iz državnog proračuna i koja je temelj za potpisivanje Ugovora o dodjeli bespovratnih sredstava. |
| Ugovor o dodjeli bespovratnih sredstava | Ugovor sklopljen između Korisnika, Posredničkog tijela razine 1 i Posredničkog tijela razine 2 kojim se utvrđuje maksimalni iznos sredstava koji je dodijeljen projektu iz EU izvora i nacionalnog proračuna te druge financijske i provedbene uvjete. |
| Trošak | U novcu izražena količina resursa, iskorištena u svrhu ostvarenja jednog ili više ciljeva projekta. |
| Izdatak | Onaj trošak koji je plaćen iz sredstava Korisnika ili Partnera. |

**1.4. Svrha i cilj te ciljne skupine poziva na dostavu projektnih prijedloga**

**Svrha Poziva:**

Prema Eurostatu, udio sudjelovanja odraslih u dobi od 25. do 64. godine u cjeloživotnom učenju u Hrvatskoj u 2015. godini je iznosio 2.6%, a osim toga, kako se navodi u Strategiji obrazovanja, znanosti i tehnologije (Narodne novine, broj 124/2014), Hrvatska je suočena s velikim brojem mladih ljudi između 15-29 godine koji pripadaju tzv. skupini NEET - "nezaposleni, ne školuju se i ne usavršavaju se. U odnosu na europski prosjek, koji iznosi 15,9%, u RH je u 2014. godini registrirani broj mladih ljudi koji nemaju zaposlenje i nisu u sustavu obrazovanja ili osposobljavanja iznosio 17,3%. Uspoređujući broj nezaposlenih u Hrvatskoj, koji u 2015. godini iznosi 17,7%, s postotkom odraslih koji sudjeluju u cjeloživotnom učenju, a koji već godinama stagnira, razvidno je da je svijest o važnosti cjeloživotnog učenja, kao i motivacija koja bi trebala biti ključni pokretač za promjenu pristupa u vezi s navedenim, na vrlo niskoj razini među odraslim stanovništvom te je od iznimne važnosti intenzivirati potpore u svrhu mobilizacije odraslih i njihovo uključivanje u cjeloživotno učenje, a koje je ključ promjene njihova statusa na tržištu rada, posebice kada govorimo o nezaposlenima, dugoročno nezaposlenima te onima čije vještine nisu dostatne za konkuriranje na tržištu rada. Smanjenje nezaposlenosti je u središtu svih strateških prioriteta na nacionalnoj i europskoj razini te je nužno pružiti mogućnosti za obrazovanje odraslih koje su u skladu s potrebama tržišta rada.Prema Godišnjem izvješću Hrvatskog zavoda za zapošljavanje za 2015. godinu, u Hrvatskoj je u 2015. godini bilo registrirano 285.906 nezaposlenih osoba, od čega je 15.664  osoba bez škole i nezavršene osnovne škole i 59.222 samo za završenom osnovnom školom što zajedno čini 26,2% od ukupnog broja nezaposlenih za 2015. godinu.

Iako se ukupni broj nezaposlenih u odnosu na podatke iz 2015. smanjio, podaci iz Analitičkog biltena Hrvatskog zavoda za zapošljavanje za mjesec lipanj 2016. godine pokazuju i da je od ukupnog broja osoba koje su na Zavodu registrirane kao nezaposlene (219.491) čak 27,9% njih bez završene osnovne škole ili sa završenom osnovnom školom što ukazuje na zadržavanje trendova izrazito niske stope zapošljivosti osoba bez kvalifikacija ili niže razine kvalifikacije.[[1]](#footnote-1)

Problem je istaknut i u Strategiji obrazovanja, znanosti i tehnologije (Narodne novine br. 124/14), „(…) u Hrvatskoj je znatan udio građana bez završene osnovne škole (62 092 osobe starije od 15 godina prema popisu iz 2011. godine) i samo sa završenom osnovnom školom (773 489), 283 867 građana nema potpuno završenu osnovnu školu, a u radno sposobnoj, zaposlenoj i nezaposlenoj populaciji najviše je osoba sa završenim srednjoškolskim, najvećim dijelom strukovnim obrazovanjem (više od 1,9 milijuna građana)“[[2]](#footnote-2). Od ukupnog broja osoba samo sa završenom osnovnom školom njih 12.881 u dobi je od 15-59. godina. Pretpostavlja se da velik broj osoba bez završene osnovne škole ili samo sa završenom osnovnom školom nije u potpunosti stekao ključne kompetencije, odnosno ne vlada elementima tzv. funkcionalne ili nove pismenosti koja uključuje osnovna znanja i vještine za rad na računalu, vladanje materinskim jezikom i osnovama znanja stranih jezika, spremnost i motivaciju za učenje. Specifično, sukladno ranije navedenim statističkim podacima, velik broj građana je bez kvalifikacija, s nižim kvalifikacijama ili općenito s niskom razinom obrazovanosti, tj. bez stečenih ključnih kompetencija za cjeloživotno učenje.

[***Novi program vještina za Europu***](http://eur-lex.europa.eu/legal-content/HR/TXT/PDF/?uri=CELEX:52016DC0381&from=EN)  **-**  ističe važnost povećavanja prilikaza zapošljavanje niskokvalificiranih odraslih osoba u Europi, te da bi države članice trebale uvesti načine za nadogradnju vještina s pomoću *Jamstva za vještine* koje je uspostavljeno u suradnji sa socijalnim partnerima, ustanovama za obrazovanje i osposobljavanje te s lokalnim, regionalnim i nacionalnim nadležnim tijelima. Nadogradnja vještina trebala bi biti dostupna zaposlenim i nezaposlenim osobama. Niskokvalificiranim osobama trebalo bi pomoći da poboljšaju svoju pismenost, matematičke i digitalne vještine te, ako je moguće, da razviju širi raspon vještina u cilju stjecanja kvalifikacije srednjeg obrazovanja ili jednakovrijednog stupnja obrazovanja*.*

Kao i drugdje u svijetu, tako je i u Hrvatskoj viši stupanj obrazovanja povezan s nižom razinom nezaposlenosti. U usporedbi s ostalim zemljama članicama EU, Hrvatska ima znatno manji udio od otprilike 10 % visoko kvalificiranih radnika (ISCED 5 do 8) u odnosu na ukupan broj zaposlenika te tako Hrvatska značajno zaostaje za državama članicama EU kao i za nekim drugim tranzicijskim zemljama. Nedostatak obrazovanja uvjetovan različitim socioekonomskim faktorima pojedinca stavlja u znatno nepovoljniji položaj na tržištu rada. Međutim, obrazovanje u Hrvatskoj ima mnogo značajniji utjecaj na položaj pojedinca na tržištu rada nego što je to slučaj u državama članicama EU. Određene skupine stanovništva, poput nekvalificiranih ili polukvalificiranih radnika, starijih osoba, mladih bez odgovarajućeg obrazovanja i/ili bez radnog iskustva, ratnih veterana, osoba s invaliditetom i manjina posebno su ugroženi i podložni društvenom isključenju.

Dodatni problem, kako se navodi u Industrijskoj strategiji Republike Hrvatske (Narodne novine, broj 126/2014), jest činjenica da je broj nezaposlenih gotovo trajno veći od potražnje. Takva dostupnost radne snage negativno utječe na razinu ulaganja u obrazovanje zaposlenika od strane poslodavaca.

S druge strane, podaci o kretanjima na tržištu rada, a u segmentu potražnje za radnom snagom gledano prema Nacionalnoj klasifikaciji djelatnosti pokazuje da je povećanje broja prijava slobodnih radnih mjesta ostvareno u trinaest područja, a smanjenje u osam područja djelatnosti. Najveći relativni porast broja traženih radnika zabilježen je u građevinarstvu (44,5%; 3 539 osoba), informacijama i komunikacijama (30,8%; 597 osoba) te zdravstvenoj i socijalnoj skrbi (16,1%; 2 347 osoba). Ovi podaci ukazuju na opravdanost ulaganja u dodatno osposobljavanje nezaposlenih i teže zapošljivih osoba stoga je ovaj Poziv usmjeren na glavni identificirani problem niske zastupljenosti odraslih u obrazovanju izvan inicijalnog obrazovanja (u obrazovanju odraslih) i na povećanje broja osoba s kvalifikacijama primjerenih potrebama tržišta rada. Sukladno navedenim podacima te prioritetnim sektorskim područjima iz OP ULJP (turizam i ugostiteljstvo, poljoprivreda, strojarstvo, elektrotehnika, informacijska tehnologija i zdravstvo) potrebno je unaprjeđenje vještina odraslih polaznika financiranjem uključivanja polaznika u programe obrazovanja odraslih koji će im omogućiti stjecanje ključnih kompetencija tj. više razine kvalifikacija i tako im povećati zapošljivost.[[3]](#footnote-3) Također, s obzirom da u RH još uvijek postoji veliki broj osoba bez završene osnovne škole potrebno je nastaviti i financiranje uključivanja odraslih polaznika u programe završavanja osnovnoškolskog obrazovanja za odrasle.

Osim što će se ovim Pozivom direktno utjecati na povećanje stope uključenosti građana u procese cjeloživotnog učenja, uključivanje odraslih polaznika u programe u sektorima gdje postoji povećana potražnja za radnom snagom će utjecati i na njihovu zapošljivost te će te osobe stjecanjem dodatnih kompetencija postati aktivniji sudionici na tržištu rada.

**Opći cilj:**

Povećanje uključivanja odraslih osoba u obrazovanje za zapošljavanje.

**Specifični cilj:**

Omogućiti stjecanje prve kvalifikacije i/ili stjecanje više razine kvalifikacije te prekvalifikacije kako bi se povećala razina znanja, vještina i kompetencija odraslih osoba i njihova konkurentnost na tržištu rada.

**Ciljne skupine:**

* odrasle osobe bez završenog osnovnog obrazovanja,
* odrasle osobe s nižim razinama kvalifikacija uključujući i razinu 4.1 prema Hrvatskom kvalifikacijskom okviru,
* odrasle osobe u dobi između 15-34 godine bez kvalifikacija (samo sa završenom osnovnom razinom obrazovanja),
* dugotrajno nezaposlene osobe starije od 34 godine s razinom kvalifikacija koja odgovara razini 1-4.2 prema Hrvatskom kvalifikacijskom okviru.

Prijavitelj mora osigurati da su sudionici u projektnim aktivnostima pripadnici ciljne skupine, a za koje će ukoliko bude izabran, u ulozi Korisnika, biti obvezan osigurati dokaze o njihovoj pripadnosti ciljnim skupinama, prilaganjem sljedećih dokumenata:

|  |  |
| --- | --- |
| CILJNE SKUPINE | **PRIMJERI DOKAZA (DOKUMENTI)** |
| 1. Odrasle osobe bez završenog osnovnog obrazovanja | Preslika posljednje svjedodžba nekog od razreda osnovne škole i potvrda škole kojom se potvrđuje da je razred iz svjedodžbe zadnje završeni (npr. 7. razred)  Uvid u e- radnu knjižicu Hrvatskog zavoda za mirovinsko osiguranje (HZMO) |
| 2. Odrasle osobe s nižim razinama kvalifikacija uključujući i razinu 4.1 prema Hrvatskom kvalifikacijskom okviru | Preslika javne isprave o izradbi i obrani završnog rada jednogodišnjeg/dvogodišnjeg/trogodišnjeg srednjoškolskog obrazovanja  Uvid u e- radnu knjižicu Hrvatskog zavoda za mirovinsko osiguranje (HZMO) |
| 3. Odrasle osobe u dobi između 15-34 godine bez kvalifikacija (samo sa završenom osnovnom razinom obrazovanja) | Preslika osobne iskaznice  Preslika osnovnoškolske svjedodžbe završenog osmog razreda  Uvid u e- radnu knjižicu Hrvatskog zavoda za mirovinsko osiguranje (HZMO) |
| 4. Dugotrajno nezaposlene osobe starije od 34 godine s razinom kvalifikacija koja odgovara razini 1-4.2 prema Hrvatskom kvalifikacijskom okviru | Preslika osobne iskaznice  Ako su u evidenciji nezaposlenih osoba HZZ-a – potvrda o vođenju u evidenciji HZZ-a  Uvid u e- radnu knjižicu Hrvatskog zavoda za mirovinsko osiguranje (HZMO) |

1.5 Pokazatelji

Projektni prijedlozi moraju pridonijeti ispunjavanju ciljeva ovog Poziva, kao i uspješnosti provedbe cjelokupnog Operativnog programa, mjereno sljedećim pokazateljima provedbe:

|  |  |  |
| --- | --- | --- |
| Šifra pokazatelja iz OP-a (ako je primjenjivo) | Naziv pokazatelja | Opis pokazatelja |
| SO 315 | *Broj odraslih polaznika kojima su dodijeljeni vaučeri* | Broj odraslih polaznika kojima je kroz projekt omogućeno dodjeljivanje vaučera, tj. koji će sudjelovati kao polaznici programa obrazovanja odraslih |
| SO 309 | *Sudionici s predtercijarnim obrazovanjem (ISCED od 1 do 4)* | Broj sudionika s predtercijarnim obrazovanjem - praćenje pokazatelja ISCED od 1-4 (osobe s predtercijarnim obrazovanjem) u okviru pojedinog projekta jedna je od obaveznih kategorija koje se prate tijekom provedbe projekata, a sukladno odredbama Uredbe 1304/2013. |
| SR 307 | *Broj sudionika (odraslih polaznika) koji su stekli kvalifikacije* | Broj sudionika (odraslih polaznika) koji su kroz projekt uključeni u programe obrazovanja odraslih i stekli su prvu kvalifikaciju ili kvalifikaciju više razine ili prekvalifikaciju |

Osim pokazatelja na razini ispunjenja ciljeva Poziva te uspješnosti provedbe na razini OP-a, korisnici su dužni pratiti i ***Zajedničke pokazatelje ostvarenja i rezultata***, kako je definirano Prilogom I. Uredbe Europskog parlamenta i Vijeća (EU) br. 1304/2013, što je obveza svih korisnika projekata iz Europskog socijalnog fonda.

Projekti koji izravno ne doprinose **svim** unaprijed definiranim pokazateljima Operativnog programa iz ovog Poziva **neće se smatrati prihvatljivima za financiranje**. Pokazatelji relevantni za projektnu prijavu moraju biti odabrani i vidljivi u Prijavnom obrascu A.

Pokazatelje je potrebno realno kvantificirati, odnosno potrebno je utvrditi polazišnu[[4]](#footnote-4) i ciljnu vrijednost koja će se postići projektom. Iznimno je važno realno planirati ciljne vrijednosti obzirom da neostvarivanje istih može imati za posljedicu financijske korekcije (sukladno odredbama koje proizlaze iz članka 19. Općih uvjeta ugovora o dodjeli bespovratnih sredstava).

Detaljnije o zajedničkim pokazateljima i metodologiji praćenja i izvještavanja o pokazateljima pogledajte u *Prilogu 3. Praćenje i izvještavanje o pokazateljima*.

**1.6 Financijska alokacija i iznos bespovratnih sredstava**

Ukupna financijska alokacija u okviru ovog Poziva na dostavu projektnih prijedloga iznosi **30.039.000,00** kn. Maksimalna stopa sufinanciranja iznosi 85% ukupnih prihvatljivih troškova i osigurana je temeljem OP ULJP iz sredstava Europskog socijalnog fonda (ESF-a) dok će se obavezni udio nacionalnog sufinanciranja od 15% osigurati iz Državnog proračuna Republike Hrvatske.

|  |  |
| --- | --- |
| **(Ukupna) Bespovratna sredstva 100 %** | **30.039.000,00 kn** |
| 1. Sredstva Europske unije (85%) | 25.533.150,00 kn |
| 2. Sredstva Državnog proračuna (15%) | 4.505.850,00 kn |

**Najniža vrijednost potpore, odnosno najniži iznos bespovratnih sredstava koji se može dodijeliti pojedinom Projektu iznosi 500.000,00 kn.**

**Najviša vrijednost potpore, odnosno najviši iznos sredstava koji se može dodijeliti pojedinom Projektu iznosi 1.500.000,00 kn.**

Projekti se mogu financirati u iznosu do 100% prihvatljivih troškova. Sufinanciranje projekta u sklopu ovog Poziva nije obvezno.[[5]](#footnote-5)

U ovom pozivu na dostavu projektnih prijedloga Ministarstvo znanosti i obrazovanja kao Posredničko tijelo razine 1 osigurava Korisnicima isplatu predujma u iznosu **do 40% ukupne vrijednosti dodijeljenih bespovratnih sredstava** te će se isti isplatiti u skladu s odredbama Ugovora.

Prijavitelji na Poziv na dostavu projektnih prijedloga ne smiju prijaviti aktivnosti projekta za čiju su provedbu već dobili sredstva iz drugih javnih izvora.

Bespovratna sredstva koja se isplaćuju po ovom Pozivu ne smatraju se državnom potporom.

1. UVJETI ZA PRIJAVITELJE

2.1. Prijavitelj i partneri

**Prihvatljivi prijavitelji** u okviru ovog Poziva su ustanove registrirane za obavljanje djelatnosti obrazovanja odraslih u Republici Hrvatskoj sukladno Zakonu o obrazovanju odraslih (Narodne novine, 17/07) koje posjeduju rješenje nadležnog Ministarstva kojim se odobrava početak izvođenja programa planiranog u okviru ovog Poziva. Navedeni/e program/e Prijavitelji su do datuma objave[[6]](#footnote-6) Poziva morali provesti najmanje jedanput.

Partnerstvo na projektu **nije obavezno.**

Na Poziv na dostavu projektnih prijedloga Prijavitelj se može prijaviti sam ili u projektnom Partnerstvu.

**Partneri na projektu mogu biti**:

1. regionalne i lokalne razvojne agencije
2. pravne osobe za posredovanje pri zapošljavanju/područni uredi Hrvatskog zavoda za zapošljavanje

2.2. Uvjeti prihvatljivosti Prijavitelja/Partnera

**2.2.1. Prihvatljivi Prijavitelji/Partneri**

Prijavitelj/partner mora ispunjavati sljedeće uvjete:

1. biti pravna osoba registrirana za obavljanje djelatnosti u Republici Hrvatskoj
2. ima dostatne financijske, stručne, iskustvene i provedbene kapacitete za provedbu projekta samostalno i/ ili u suradnji s Partnerima;
3. imati plaćene sve poreze i druga obvezna davanja u skladu s nacionalnim zakonodavstvom dospjele za plaćanje do uključujući zadnjeg dana u mjesecu prije prijave projektnog prijedloga na natječaj;
4. nije u postupku prestanka rada;
5. nije u postupku predstečajne nagodbe, stečajnom postupku, postupku prisilne naplate ili u postupku likvidacije;
6. nije prekršio odredbe o namjenskom korištenju sredstava iz Europskog socijalnog fonda i drugih javnih izvora;
7. ima rješenje nadležnog ministarstva i dokaz o izvođenju programa (uvjeti iz točke 2.1. koji se odnose samo na prihvatljive prijavitelje).

Partneri aktivno sudjeluju u provedbi projekta, a troškovi koje pritom ostvaruju prihvatljivi su u istoj mjeri kao i troškovi koje ostvaruje prijavitelj.

**2.2.2. Kriteriji za isključenje Prijavitelja i ako je primjenjivo Partnera**

Prijavitelj i partner(i) **nisu prihvatljivi** za sudjelovanje u pozivu na dostavu projektnih prijedloga te s Prijaviteljem neće biti sklopljen Ugovor o dodjeli bespovratnih sredstava u sljedećim slučajevima:

1. ako je prijavitelj /partner ili osoba ovlaštena po zakonu za zastupanje prijavitelja/partnera pravomoćno osuđena za bilo koje od sljedećih kaznenih djela:
   * prijevara, davanje i primanje mita, zloporaba u postupku javne nabave, utaja poreza ili carine, subvencijska prijevara, pranje novca, zloporaba položaja i ovlasti, nezakonito pogodovanje,
   * udruživanje za počinjenje kaznenih djela, zloporaba obavljanja dužnosti državne vlasti, protuzakonito posredovanje,[[7]](#footnote-7)
2. ako je dostavio lažne podatke pri predočavanju dokaza sukladno gore navedenim točkama;
3. ako je u sukobu interesa u predmetnom postupku dodjele bespovratnih sredstava [[8]](#footnote-8);
4. ako je kriv za pružanje lažnih informacija tijelima nadležnima za upravljanje fondovima Europske unije u Republici Hrvatskoj;
5. ako je pokušao pribaviti povjerljive informacije ili utjecati na Odbor za odabir projekata ili tijela nadležna za upravljanje fondovima Europske unije u Republici Hrvatskoj tijekom ovog ili prijašnjih poziva na dostavu projektnih prijedloga.

* Za potrebe utvrđivanja okolnosti navedenih u dijelu 2.2.1 točkama 1-2, 4-6., dijelu 2.2.2. točkama a-e prijavitelj i partner(i) uz prijavu prilažu *Izjavu prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava (obrazac 1.)* i *Izjavu partnera o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava i Izjava o partnerstvu* (*obrazac 2.*). Izjavu potpisuje osoba po zakonu ovlaštena za zastupanje prijavitelja/partnera.
* Za potrebe utvrđivanja okolnosti točke 3 iz dijela 2.2.1. prijavitelj i partner(i) prilažu potvrdu Porezne uprave, ne stariju od 30 dana od datuma predaje projektne prijave na Poziv na dostavu projektnih prijedloga, o stanju javnog dugovanja iz koje je vidljivo nepostojanje javnog dugovanja.
* Za potrebe utvrđivanja uvjeta iz točke 2.1. prijavitelj dostavlja: 1) preslika rješenja nadležnog Ministarstva za program koji se planira izvoditi u okviru ovog Poziva 2) preslika Matične knjige polaznika u programima obrazovanja odraslih iz koje je vidljivo da je program koji će se izvoditi u okviru ovog Poziva prethodno izvođen najmanje jednom 3) popunjen obrazac 3 *''Program/i obrazovanja odraslih koji/e se prijavljuje/u za izvođenje u okviru projekta''* ***Ukoliko se u fazi Procjene kvalitete utvrdi suprotno u odnosu na popunjeni obrazac, projektni prijedlog će biti isključen iz daljnjeg postupka predmetne dodjele bespovratnih sredstava.***

**2.3. Broj projektnih prijedloga po Prijavitelju**

Prijavitelj ne može dostaviti više od jedne prijave na ovaj Poziv na dostavu projektnih prijedloga.

Partneri mogu sudjelovati u više od jedne prijave u ovom Pozivu.

1. UVJETI PRIJAVE PROJEKTNIH PRIJEDLOGA

3.1. Lokacija

Projektne aktivnosti se moraju provoditi u Republici Hrvatskoj.

3.2. Trajanje projekta

Trajanje provedbe projekata je 12-36 mjeseci.

Razdoblje provedbe projekta **započinje danom sklapanja Ugovora** o dodjeli bespovratnih sredstava te istječe završetkom obavljanja projektnih aktivnosti. Datum početka i predviđenog završetka projekta bit će jasno definiran u Posebnim uvjetima Ugovora o dodjeli bespovratnih sredstava. Krajnji rok za završetak projektnih aktivnosti je 36 mjeseci od potpisa Ugovora o dodjeli bespovratnih sredstava.

3.3. Prihvatljive aktivnosti

Prihvatljive projektne aktivnosti grupirane su po elementima projekta[[9]](#footnote-9):

**Element 1. - Upravljanje projektom i administracija**

* 1. Upravljanje projektom
  2. Praćenje provedbe
  3. Izvještavanje o provedbi

**Element 2. Odabir polaznika za uključivanje u programe obrazovanja odraslih**

2.1. Promocija poziva za sudjelovanje u besplatnom programu

2.2. Priprema kriterija za odabir kandidata

2.3. Zaprimanje i obrada prijava kandidata

2.4. Odabir polaznika i formiranje obrazovnih skupina

Uvjeti za formiranje skupina odraslih polaznika:

a. U obrazovnoj skupini programa osnovnog školovanja odraslih u redovitoj nastavi može biti najviše 20 odraslih polaznika, (sukladno članku 36., stavku 1. Pravilnika o standardima i normativima te načinu i postupku utvrđivanja ispunjenosti uvjeta u ustanovama za obrazovanje odraslih (NN, 129/2008, 52/2010)), s time da se može formirati više obrazovnih skupina, ovisno o broju zainteresiranih kandidata. Jedna obrazovna skupina mora imati minimalno 10 odraslih polaznika.

b. U obrazovnoj skupini programa srednjoškolskog obrazovanja može biti najviše 24 odraslih polaznika, (sukladno članku 36., stavku 3. Pravilnika o standardima i normativima te načinu i postupku utvrđivanja ispunjenosti uvjeta u ustanovama za obrazovanje odraslih (NN, 129/2008, 52/2010)), s time da se može formirati više obrazovnih skupina, ovisno o broju zainteresiranih kandidata. Jedna obrazovna skupina mora imati minimalno 10 odraslih polaznika.

c. Pri izvođenju programa osposobljavanja te programa usavršavanja moguće je formirati više obrazovnih skupina. Jedna obrazovna skupina mora imati minimalno 10 odraslih polaznika.

Nositelj programa obvezan je organizirati **izvođenje programa prema lokaciji navedenoj u izdanom rješenju za odobrenje izvođenja programa obrazovanja odraslih**[[10]](#footnote-10), a organizacija i izvođenje programa obrazovanja odraslih je prihvatljiva za sljedeće programe:

1. Programi obrazovanja odraslih u sektorima:

1. sektor poljoprivrede: program za vinogradara/ke, program za maslinara/ke i program za pčelara/ke;
2. sektor strojarstva i metalurgije: program za zavarivača/ice, program za montera/ke solarno toplovodnih sustava
3. sektor turizma i ugostiteljstva: program za konobara/ice, program za slastičara/ke, program za kuhara/ice, program za barmena/ice;
4. sektor elektrotehnike i računarstva: program za montera/ke fotonaponskih sustava
5. sektor informacija i komunikacija: program za računalnog/e operatera/ke, program za web dizajnera
6. sektor zdravstva: program za njegovatelja/ice starijih i nemoćnih osoba, program za gerontodomaćina/cu.
7. Program završavanja osnovnoškolskog obrazovanja za odrasle
8. Ostali programi obrazovanja odraslih koji su u skladu sa Preporukama za obrazovnu upisnu politiku i politiku stipendiranja u 2017. Hrvatskog zavoda za zapošljavanje[[11]](#footnote-11)

**Element 3. Organizacija i provedba izvođenja programa obrazovanja odraslih[[12]](#footnote-12)**

3.1. Priprema materijala za izvođenje nastave

3.2 Izvedba programa

3.3. Provedba završne provjere - vrednovanje i ocjenjivanje polaznika

3.4. Izdavanje javnih isprava

**Element 4. Evaluacija provedbe programa[[13]](#footnote-13)**

4.1. Provođenje analize podataka o broju upisanih polaznika i onih koji su završili

programe

4.2. Evaluacija provedbe programa sukladno ostvarenim rezultatima polaznika i ciljevima programa

**Element 5: Promidžba i vidljivost**

5.1. Izrada promotivnih materijala

5.2. Izrada mrežnih stranica za potrebe oglašavanja te oglašavanje putem drugih medija (radio, televizija)

Prijavitelj mora pri provedbi projektnih aktivnosti osigurati poštivanje načela jednakih mogućnosti, ravnopravnosti spolova i nediskriminacije.

**Sve aktivnosti iz Elemenata 1-4 te barem jedna od navedenih aktivnosti u Elementu 5. su obavezne**. Pored gore navedenih aktivnosti, prijavitelj može predložiti i dodatne aktivnosti koje su u skladu s navedenim Elementima i ciljevima Poziva osim onih navedenih u točki *3.4. Neprihvatljive aktivnosti.*

3.4. Neprihvatljive aktivnosti

Sljedeće vrste aktivnosti nisu prihvatljive za financiranje:

* financiranje sudjelovanja na radionicama, seminarima, konferencijama, kongresima koji nisu vezani uz izvođenje programa obrazovanja odraslih,
* aktivnosti koje se odnose isključivo ili većinski na pojedinačne stipendije za studije ili radionice,
* aktivnosti razvoja programa obrazovanja odraslih,
* aktivnosti izrade standarda zanimanja i standarda kvalifikacija,
* aktivnosti koje su povezane s političkim ili vjerskim aktivnostima,
* aktivnosti koje su započele prije datuma potpisa ugovora o bespovratnim sredstvima,
* stručno usavršavanje andragoških djelatnika,
* aktivnosti povezane s ishođenjem pozitivnog mišljenja ili odobrenja za izvođenje programa obrazovanja odraslih
* projekti koji se sastoje isključivo ili prvenstveno od aktivnosti poput kapitalnih ulaganja u zemljišta, zgrade, vozila
* projekti koji se sastoje isključivo od istraživačkih aktivnosti
* donacije u dobrotvorne svrhe
* zajmovi drugim organizacijama ili pojedincima
* projekti čije aktivnosti su isključivo povezane s marketinškom komunikacijom

3.5. Informiranje i vidljivost

Korisnik i partner(i) moraju osigurati vidljivost EU financiranja sukladno Uputama za korisnike navedenih u dokumentu [*Informiranje, komunikaciju i vidljivost projekata financiranih iz strukturnih fondova i Kohezijskog fonda u financijskom razdoblju 2014. – 2020*](http://www.strukturnifondovi.hr/UserDocsImages/Strukturni%20fondovi%202014.%20%E2%80%93%202020/Vizualni%20identiteti/Upute%20za%20korisnike%20sredstava%202014%20-2020.pdf)*.*

Korisnik i partner(i) su dužni poduzeti sve potrebne korake kako bi objavili činjenicu da EU sufinancira projekt te da se projekt provodi u sklopu OP ULJP sufinanciranog od strane ESF.

1. FINANCIJSKI ZAHTJEVI

4.1. Prihvatljivost izdataka

Proračun projekta je procjena troškova potrebnih za provedbu svih projektnih aktivnosti. Iznosi uključeni u proračun projekta moraju biti realistični i troškovno učinkoviti, tj. navedeni troškovi moraju biti nužni za ostvarivanje očekivanih ishoda i rezultata te temeljeni na tržišnim cijenama. Planirani troškovi projekta moraju biti u skladu s Pravilnikom o prihvatljivosti izdataka u okviru Europskog socijalnog fonda (Narodne novine br. 149/14, 14/16, 74/16).

**4.1.1. Prihvatljivi izdaci**

Prihvatljivi izdaci moraju kumulativno ispunjavati opće uvjete prihvatljivosti izdataka koji su:

* u skladu su sa Pravilnikom o prihvatljivosti izdataka u okviru Europskog socijalnog fonda,
* povezani su s projektom i nastali u okviru projekta za koji je preuzeta obveza ugovorom o dodjeli bespovratnih sredstava,,
* nastali su u skladu s nacionalnim zakonodavstvom i zakonodavstvom Europske unije,
* stvarno su nastali kod Korisnika i ako je primjenjivo Partnera, te su za njih izvršena plaćanja od Korisnika i ako je primjenjivo Partnera prema zaposlenima, dobavljačima roba, izvođačima radova te pružateljima usluga tijekom razdoblja prihvatljivosti izdataka, uz uvjet da projekt nije završen prije početka tog razdoblja,
* dokazivi su putem računa i/ili računovodstvenih dokumenata jednake dokazne vrijednosti, pri čemu su predujmovi isplaćeni dobavljačima roba, izvođačima radova te pružateljima usluga u skladu s odredbama ugovora sklopljenih s tim subjektima prihvatljivim za sufinanciranje,
* nastali su u razdoblju provedbe projekta odnosno od dana sklapanja Ugovora o dodjeli bespovratnih sredstava do završetka razdoblja prihvatljivosti izdataka kako je definirano u Posebnim uvjetima ugovora,
* usklađeni su s primjenjivim pravilima javne nabave,
* usklađeni su s odredbama čl. 65. stavka 11. Uredbe (EU) br. 1303/2013 koje se odnose na zabranu dvostrukog financiranja iz drugoga financijskog instrumenta Europske unije,
* usklađeni su s odredbama Uredbe (EU) br. 1304/2013 koje se odnose na pokazatelje provedbe.

Prihvatljive izdatke predstavljaju **izravni** i **neizravni troškovi projekta.**

**IZRAVNI TROŠKOVI**

Troškovi koji su u izravnoj vezi s ostvarenjem jednog ili više ciljeva projekta, odnosno izravno su povezani s pojedinačnom aktivnosti projekta i kod kojih se veza s tom pojedinačnom aktivnošću može dokazati. U ovom Pozivu izravni troškovi podrazumijevaju troškove osoblja i troškove aktivnosti.

**IZRAVNI TROŠKOVI OSOBLJA[[14]](#footnote-14)**

1) Troškovi rada osoblja angažiranog na provedbi projektnih aktivnosti kod prijavitelja i partnera (ukoliko primjenjivo).

U okviru projekta prihvatljivi su izdaci za plaće i naknade proizašle iz rada osoba koje sudjeluju u provedbi projekta/projektnim aktivnostima puno radno vrijeme ili nepuno radno vrijeme i uključuju sljedeće: trošak plaće, poreze, doprinose za mirovinsko i obavezno zdravstveno osiguranje, materijalna prava[[15]](#footnote-15) (ako je primjenjivo) te ostale propisane troškove koji su uključeni u naknade za rad zaposlenog a koje proizlaze iz pravnog okvira (primjerice ugovora o radu) kojim se uređuju obvezno-pravni i radni odnosi.

*Napomena: Izravni troškovi osoblja ne uključuju putne troškove (osim troškova prijevoza osoblja koje je obuhvaćeno zakonski reguliranim davanjima na plaću) kao niti materijale potrebne osoblju projekta za provedbu projektnih aktivnosti.*

2) Naknade za vanjske usluge izravno vezane uz provedbu projektnih aktivnosti (npr. ugovori o uslugama za stručnjake na provedbi projekta koji nisu zaposlenici Korisnika /Partnera, a u izravnoj su vezi s ostvarenjem jednog ili više ciljeva projekta).

*Napomena: U slučaju angažiranja izvršitelja vanjskih usluga putem ugovora o djelu ili autorskih ugovora treba voditi računa o zakonskim odredbama koje ove poslove utvrđuju kao privremene i povremene.*

**OSTALI IZRAVNI TROŠKOVI AKTIVNOSTI:**

1. Trošak putovanja[[16]](#footnote-16) u zemlji za provedbu aktivnosti unutar Elementa 2 i 3:

* za zaposlene na projektu (dnevnice, troškovi smještaja, putovanja, terenski dodatak[[17]](#footnote-17))
* za ciljne skupine koje sudjeluju u projektnim aktivnostima (troškovi smještaja, troškovi organizacije prijevoza polaznika od mjesta stanovanja do mjesta izvođenja programa / stručne prakse, putovanja, troškovi prehrane)

1. Troškovi liječničkog pregleda potrebnog za ishođenje uvjerenja o zdravstvenoj sposobnosti te troškovi sanitarne iskaznice za ciljne skupine za navedeni program.
2. vanjskih usluga za provedbu aktivnosti unutar svih obveznih elementa:

* usluge prevođenja, usluge s područja informacijsko-komunikacijske tehnologije i slične savjetodavne usluge za pomoć u provedbi aktivnosti projekta te savjetodavne usluge vezane za pomoć pri administraciji i upravljanju projektom – priprema i provođenje postupka javne nabave, izrada tehničkih specifikacija i sl.).

1. Troškovi nabave strojeva, opreme i namještaja neposredno povezanih s provedbom projektnih aktivnosti unutar Elementa 3, i to **do 10% od ukupnih prihvatljivih troškova projekta,** a odnose se na: nabavu strojeva, opreme i namještaja potrebne za provedbu programa, izvođenje nastave i primjenu novih tehnologija u poučavanju.
2. Troškovi nabave potrošnog materijala nužnog za provedbu projektnih aktivnosti unutar Elemenata 2, 3. i 4. koja se ne kategoriziraju kao oprema.
3. Troškovi vezani uz promotivne aktivnosti s ciljem povećanja vidljivosti projektnih aktivnosti i financiranja iz EU izvora (unutar Elementa 5).

**NEIZRAVNI TROŠKOVI**

Neizravni troškovi su operativni troškovi za koje je teško utvrditi točan iznos koji se može pripisati određenoj aktivnosti projekta poput: troškova čišćenja, troškova za telefon, Internet, vodu ili električnu energiju, najam uredskog prostora, troškova poštarina, računovodstva i slično.

Neizravni troškovi izračunavaju **se sukladno članku 68. Stavku 1. (b) Uredbe (EU) br. 1303/2013 primjenom fiksne stope od 15% prihvatljivih izravnih troškova osoblja bez potrebe da se vrši računanje radi utvrđivanja važeće stope.**

Nakon što prijavitelj u Prijavni obrazac A, Elementi projekta i proračun, uvrsti i označi sve izravne troškove osoblja oznakom „izravni troškovi osoblja“, pod Elementom 1 uvrštava jednu stavku troška pod nazivom „**Neizravni troškovi**“, te upisuje iznos dobiven primjenom postotka od 15% na zbroj svih izravnih troškova osoblja, a u stupcu "Oznake" za tu stavku troška odabire oznaku "indirektni troškovi".

***Napomena****:*

*Nakon provedenog postupka provjere prihvatljivosti troškova iz faze 2 postupka dodjele (točka 6. ovih Uputa), iznos ukupnih neizravnih troškova projekta dobiven primjenom postotka fiksne stope od 15% prilagođava se konačnom ukupnom iznosu izravnih troškova osoblja, pri čemu se iznos ukupnih prihvatljivih troškova bespovratnih sredstava ne smije povećati u odnosu na zatražen iznos u prvobitno podnesenom Prijavnom obrascu A.*

*Tijekom provjera i odobravanja Zahtjeva za nadoknadom sredstava neće se vršiti kontrola popratne dokumentacije za navedene neizravne troškove izračunate primjenom fiksne stope. U slučaju da neizravni troškovi projektnog prijedloga iznose više od iznosa neizravnih troškova izračunatih primjenom fiksne stope, razliku snosi Korisnik i ona se ne navodi u projektnom prijedlogu. Svako smanjenje iznosa izravnih troškova osoblja koje je nadležno tijelo PT2 (ASOO DEFCO) na temelju provjere tijekom provedbe projekta proglasilo neprihvatljivim, proporcionalno utječe i na iznos neizravnih troškova izračunatih primjenom fiksne stope koji će biti isplaćeni Korisniku.*

*Neće biti prihvatljivi pojedinačni troškovi potrošnog uredskog materijala, pojedinačni režijski troškovi (npr. grijanje/hlađenje, struja, voda, odvoz otpada, telekomunikacije, i sl.) te troškovi održavanja uredskih prostora (zakonom propisani periodični pregledi, zamjena istrošenih materijala i elemenata, periodični i izvanredni radovi i popravci).*

**4.1.2. Neprihvatljivi izdaci**

U neprihvatljive izdatke spadaju:

* jubilarne nagrade,
* naknade za odvojeni život,
* otpremnine,
* doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu,
* naknade plaća za vrijeme privremene nesposobnosti temeljem Zakona o obveznom zdravstvenom osiguranju (Narodne novine broj 80/13 i 137/13),
* jednokratne naknade i potpore koje čine materijalno pravo radnika a koje se ostvaruju temeljem nastanka okolnosti za koje se dodjeljuju i ne isplaćuju se svim zaposlenicima korisnika (u slučaju smrti člana uže obitelji, za novorođeno dijete, zbog bolovanja zaposlenika duljeg od 90 dana, dar za djecu i slično),
* kamate na dug,
* ulaganja u kapital ili kreditna ulaganja,
* porez na dodanu vrijednost (PDV) za koji Korisnik ima mogućnost povrata (povrativi PDV);
* doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika,
* kupnja korištene opreme,
* kupnja opreme, vozila i namještaja koja se koriste u svrhu upravljanja projektom i administracije, a ne izravno za provedbu projektnih aktivnosti,
* kazne, financijske globe i troškovi sudskih sporova,
* operativni troškovi osim prihvatljivih neizravnih troškova,
* gubici zbog fluktuacija valutnih tečaja i provizija na valutni tečaj,
* plaćanje bonusa zaposlenima,
* bankovni troškovi za otvaranje i vođenje računa, naknade za financijske transfere i druge pristojbe u potpunosti financijske prirode,
* kupnja neizgrađenog zemljišta i izgrađenog zemljišta, nekretnina i infrastrukture putem fleksibilnog instrumenta financiranja,
* neizravni troškovi koji premašuju vrijednost od 15% prihvatljivih izravnih troškova osoblja,
* troškovi koji su već bili financirani iz javnih izvora odnosno troškovi koji se u razdoblju provedbe projekte financiraju iz drugih izvora,
* troškovi plaća i povezanih troškova osoba koje su kontinuirano uključene u provedbu projektnih aktivnosti ili upravljanje i administraciju projektom te promidžbu i vidljivost koji nisu u skladu s pozitivnim propisima nacionalnog zakonodavstva[[18]](#footnote-18),
* kupnja strojeva, opreme i namještaja koja premašuje 10% ukupnih ugovorenih prihvatljivih troškova projekta sukladno točki 4.1.1 ovih Uputa
* troškovi vezani uz provedbu Elemenata 1 i 5 koji zajedno premašuju 30% ukupnih prihvatljivih troškova projekta,
* troškovi putovanja vezani uz provedbu Elemenata 2 i 3 koji premašuju 10% ukupnih ugovorenih prihvatljivih troškova projekta sukladno točki 4.1.1. ovih Uputa,
* amortizacija trajne materijalne imovine,
* izdaci povezani s uslugom revizije projekta koju nabavlja Korisnik,
* izdatak koji ispunjava uvjete za potporu iz EFRR-a,
* izdaci jamstava koja izdaje banka ili druga financijska institucija,
* trošak potvrde (solemnizacije) bjanko zadužnice,
* drugi troškovi koji nisu u neposrednoj povezanosti sa sadržajem i ciljevima projekta.

**4.1.3. Nabava**

Prilikom nabave opreme i usluga, svi korisnici bespovratnih sredstava i partneri koji su obveznici Zakona o javnoj nabavi su dužni poštivati odredbe Zakona o javnoj nabavi koji je na snazi u trenutku pripreme postupaka nabave, dok su ostale pravne osobe koje nisu obveznici Zakona o javnoj nabavi dužne poštivati odredbe Dodatka 1 (Postupci javne nabave za entitete koji nisu obveznici Zakona o javnoj nabavi (Prilog 5.)). Nepridržavanje navedenog dovest će do neprihvatljivosti troškova i oduzimanja dodijeljenih sredstava.

**4.2. Prihodi od projektnih aktivnosti**

Projekt u pravilu ne smije ostvarivati prihod od projektnih aktivnosti. Nije dopušteno ciljnim skupinama naplaćivati sudjelovanje u projektnim aktivnostima. Ako tijekom provedbe projekta ipak dođe do ostvarenja određenog prihoda, ukupan iznos bespovratnih sredstava bit će umanjen za iznos ostvarenog prihoda i to na temelju podnesenog završnog izvješća.

1. POSTUPAK PRIJAVE

Svi projektni prijedlozi moraju biti na hrvatskom jeziku i ispunjeni elektronički na Prijavnom obrascu A koji je zajedno s Korisničkim priručnikom za prijavni obrazac A ([Upute za korištenje](https://esif-wf.mrrfeu.hr/Content/helpDocuments/SF%20MIS%202014-2020%20Upute%20za%20popunjavanje%20prijavnog%20obrasca%20A.%20dio.pdf)) dostupan na sljedećoj poveznici: <https://esif-wf.mrrfeu.hr>.

Za rad s aplikacijom nužno je koristiti sljedeće mrežne preglednike: Internet Explorer 9 ili novije verzije, Mozilla Firefox 17.0 ili novije verzije te Google Chrome 23.0 ili novije verzije.

Ostali obrasci koji su dio natječajne dokumentacije mogu se preuzeti na sljedećim poveznicama: [http://www.strukturnifondovi.hr](http://www.strukturnifondovi.hr/) i <http://www.esf.hr/>.

Prijava je potpuna i formalno usklađena isključivo ako sadrži sljedeće:

1. **Prijavni obrazac A**

FORMAT U KOJEM SE DOSTAVLJA: elektronička verzija **izvezenog .pdf formata Prijavnog obrasca A** iz ESIF MIS sustava.

Prijavni obrazac A mora biti spremljen za službeno podnošenje sa zabilježenim datumom i vremenom kad je izvezen iz sustava te ne smije biti spremljen kao skica (*draft*).

1. **Izjava prijavitelja** o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava (*obrazac 1*)

FORMAT U KOJEM SE DOSTAVLJA: u originalu, **papirnata**, potpisana od ovlaštene osobe prijavitelja i ovjerena službenim pečatom organizacije.

1. **Izjava partnera** o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava **i Izjava o partnerstvu** (*obrazac 2*)

FORMAT U KOJEM SE DOSTAVLJA: u originalu, **papirnata** verzija potpisana od

ovlaštene osobe i ovjerena službenim pečatom organizacije. Dostavlja se od strane svakog pojedinog partnera.

1. Program/i obrazovanja odraslih koji/e se prijavljuje za izvođenje u okviru projekta - s jasnom naznakom koji program se namjerava izvoditi u okviru projekta (*obrazac 3*)

FORMAT U KOJEM SE DOSTAVLJA: u originalu, **papirnata** verzija potpisana od ovlaštene osobe i ovjerena službenim pečatom organizacije

1. **Preslike sljedećih popratnih dokumenata za dokazivanje prihvatljivosti prijavitelja /partnera[[19]](#footnote-19)**:
2. Ispis iz sudskog ili drugog odgovarajućeg registra ili upisnika koji ne smije biti stariji od tri mjeseca računajući od datuma krajnjeg roka za dostavu projektnih prijedloga
3. Potvrda Porezne uprave, o stanju javnog dugovanja iz koje je vidljivo **nepostojanje javnog dugovanja**, ne starija od 30 dana od datuma predaje projektne prijave na Poziv na dostavu projektnih prijedloga
4. Preslika Rješenja nadležnog ministarstva o odobrenom izvođenju programa koji će se provoditi u okviru projekta predmetnog Poziva
5. Preslika Matične knjige polaznika u programima obrazovanja odraslih iz koje je vidljivo da je program za koji Prijavitelj ima rješenje, i koji se planira izvoditi u okviru projekta prethodno proveden najmanje jednom do trenutka objave ovog Poziva

FORMAT U KOJEM SE DOSTAVLJA: **elektroničke** preslike dokumenata.

Originali ili ovjerene preslike dostavljaju se naknadno isključivo na zahtjev Agencije za strukovno obrazovanje i obrazovanje odraslih.

5.1. Način podnošenje projektnog prijedloga

Projektni prijedlozi podnose se u jednom zatvorenom paketu/omotnici isključivo preporučenom poštanskom pošiljkom ili osobnom dostavom[[20]](#footnote-20) na sljedeću adresu:

**Agencija za strukovno obrazovanje i obrazovanje odraslih,**

**Organizacijska jedinica za upravljanje strukturnim instrumentima**

**Radnička cesta 37b**

**10 000 Zagreb**

Prilikom podnošenja projektnog prijedloga poštanskom pošiljkom, podatak o datumu predaje projektnog prijedloga na Poziv smatra se datumom podnošenja projektnog prijedloga zabilježenim na paketu/omotnici od strane davatelja poštanske usluge.

Kod podnošenja projektnog prijedloga poštanskom pošiljkom na zaprimljenom paketu/omotnici **mora biti jasno i čitljivo naznačen datum slanja projektnog prijedloga**. Datum slanja projektnog prijedloga na paket/omotnicu ne upisuje sam prijavitelj. Ukoliko kod podnošenja projektnog prijedloga poštanskom pošiljkom na paketu/omotnici nije zabilježen datum, takav projektni prijedlog se isključuje.

Ukoliko zabilježeni datum na paketu/omotnici nije jasno i čitljivo naznačen, prijavitelj može u fazi postupka dodjele biti zatražen da osigura službeni dokaz s navedenim podatkom (npr. Potvrda o primitku preporučene pošiljke). Ukoliko na taj zahtjev prijavitelj nije u mogućnosti osigurati službeni dokaz o nedvojbenom datumu podnošenja projektnog prijedloga poštanskom pošiljkom, takav projektni prijedlog se isključuje.

Prijavu je potrebno poslati ili dostaviti u **zatvorenoj** omotnici. Na vanjskoj strani omotnice obvezno navesti:

1. referentni broj i naziv poziva za dostavu projektnih prijedloga – UP.03.2.3.02 „Podrška obrazovanju odraslih polaznika uključivanjem u prioritetne programe obrazovanja, usmjerene unapređenju vještina i kompetencija polaznika u svrhu povećanja zapošljivosti“
2. naziv i adresa prijavitelja
3. naznaku »NE OTVARATI– PRIJAVA NA POZIV NA DOSTAVU PROJEKTNIH PRIJEDLOGA«

Predaja prijave znači da se prijavitelj i svi partneri slažu s uvjetima poziva i kriterijima za ocjenjivanje. Projektni prijedlog evidentirat će se u integriranom informacijskom sustavu upravljanja za Strukturne fondove (ESIF MIS 2014-2020) ukoliko zadovoljava minimalne uvjete za registraciju prema gore navedenim kriterijima.

Prilikom slanja dokumentacije uputno je koristiti predložak adresiranja paketa/omotnice (*predložak 1*), kao i predložak naslovnice projektnog prijedloga (*predložak 2*), koji su sastavni dio objavljene natječajne dokumentacije. Predlošci sadrže relevantne podatke o podnošenju projektnog prijedloga kako bi se smanjila mogućnost administrativne pogreške tijekom postupka prijave te ih je potrebno dopuniti samo traženim podacima.

**Projektni prijedlog koji nije dostavljen u roku automatski se eliminira iz postupka.**

Projektni prijedlog se ne isključuje ako ima određene nedostatke, pod uvjetom da je i bez otvaranja i uvida u sadržaj omotnice moguće jasno, nedvojbeno i nesumnjivo utvrditi osnovne podatke: naziv prijavitelja i poziv na koji se odnosi taj projektni prijedlog.

Odbačene prijave, kao ni one koje su odabrane za financiranje, ne vraćaju se prijaviteljima.

5.2. Rok za podnošenje projektnih prijedloga

Poziv se vodi u modalitetu privremenog poziva na dostavu projektnih prijedloga s krajnjim rokom za podnošenje projektnih prijedloga **31. svibnja 2017.**

U obzir će se kao pravodobni uzimati projektni prijedlozi poslani poštom kao preporučene pošiljke koje na dostavnici budu označene poštanskim žigom do uključivo **31. svibnja 2017**. Osobno dostavljeni projektni prijedlozi uzet će se u obzir kao pravodobni ako budu zaprimljeni u Pisarnicu Agencije do **31. svibnja 2017. do 16.00** sati.

5.3. Izmjene i dopune Poziva na dostavu projektnih prijedloga

U slučaju da se poziv na dostavu projektnih prijedloga i natječajna dokumentacija izmijene ili dopune prije datuma zatvaranja natječaja, sve izmjene i dopune bit će objavljene na internetskoj stranici: [www.esf.hr](http://www.esf.hr) i središnjoj internetskoj stranici ESI fondova: [www.strukturnifondovi.hr](http://www.strukturnifondovi.hr). Prijavitelji su obvezni poštovati sve izmjene i dopune poziva na dostavu projektnih prijedloga i natječajne dokumentacije sukladno objavljenim uputama.

5.4. Obustava, ranije zatvaranje i produživanje roka za dostavu projektnih prijedloga

U slučaju potrebe za:

* obustavljanjem pokrenutog Poziva (prije isteka roka za podnošenje projektnih prijedloga) i/ili
* zatvaranjem pokrenutog Poziva ranije no što je predviđeno objavljenom dokumentacijom PDP-a i/ili
* produženjem roka za podnošenje projektnih prijedloga

Ministarstvo znanosti i obrazovanja na središnjoj internetskoj stranici ESI fondova ([www.strukturnifondovi.hr](http://www.strukturnifondovi.hr)) i ESF stranici ([www.esf.hr](http://www.esf.hr)), objavljuje obavijest koja sadržava obrazloženje i u kojoj se navodi da je:

* Poziv obustavljen na određeno vrijeme (navodeći razdoblje obustave); ili
* Poziv zatvoren (navodeći točan datum zatvaranja); ili
* Rok za predaju projektnih prijedloga produžen (navodeći točan datum za privremene pozive).

5.5. Otkazivanje Poziva

Poziv se može otkazati u bilo kojoj fazi postupka dodjele ukoliko:

* je bilo nepravilnosti u postupku, osobito ako je utvrđeno nejednako postupanje prema prijaviteljima ili je narušeno načelo zabrane diskriminacije;
* su nastupile izvanredne okolnosti ili viša sila koje onemogućavaju redovno obavljanje planiranih aktivnosti;
* nakon isteka roka za podnošenje projektnih prijedloga nije zaprimljen niti jedan projektni prijedlog ili niti jedan projektni prijedlog ne udovoljava kriterijima dodjele.

Navedena obavijest objavljuje se na središnjoj internetskoj stranici ESI fondova ([www.strukturnifondovi.hr](http://www.strukturnifondovi.hr)) i ESF stranici ([www.esf.hr](http://www.esf.hr)).

5.6. Dodatne informacije

**Pitanja i odgovori**

Pitanja mogu biti poslana elektroničkom poštom najkasnije 14 kalendarskih dana prije isteka roka za podnošenje projektnih prijedloga na adresu [esf@mzo.hr](mailto:esf@mzo.hr). Pod predmet elektroničke pošte obvezno je navesti referentni broj i naziv Poziva na dostavu projektnih prijedloga. Ministarstvo znanosti i obrazovanja nije obvezno davati pojašnjenja na pitanja pristigla nakon navedenog roka.

Odgovori će biti objavljeni najkasnije do 7 kalendarskih dana prije roka za dostavu projektnih prijedloga na mrežnim stranicama: [www.strukturnifondovi.hr](http://www.strukturnifondovi.hr) i [www.esf.hr](http://www.esf.hr).

**Informativne radionice**

Za potencijalne prijavitelje bit će organizirane informativne radionice najkasnije 21 kalendarski dan prije isteka roka za podnošenje projektnih prijedloga. Informacije o točnom datumu i mjestu održavanja radionica bit će objavljene na mrežnim stranicama: [www.strukturnifondovi.hr](http://www.strukturnifondovi.hr/) i [www.esf.hr](http://www.esf.hr).

**Okvirni raspored procesa prijave i odabira:**

|  |  |  |
| --- | --- | --- |
|  | DATUM | VRIJEME |
| Rok za dostavu pitanja | 17. svibnja 2017. |  |
| Rok za objavu odgovora | 24. svibnja 2017. |  |
| Rok za podnošenje prijedloga | 31. svibnja 2017. | 16.00 |
| Informacija prijavitelju o stanju prijave nakon administrativne provjere | 28. lipnja 2017. |  |
| Informacija prijavitelju o stanju prijave nakon postupka procjene kvalitete | 30. kolovoza 2017. |  |
| Dostava Odluke o financiranju | 2. listopada 2017. |  |
| Potpisivanje Ugovora o dodjeli bespovratnih sredstava | 23. listopada 2017. |  |

1. POSTUPAK DODJELE

Postupak dodjele bespovratnih sredstava provodi se u tri faze:

1. **Administrativna provjera** (zaprimanje, registracija i administrativna provjera, provjera prihvatljivosti prijavitelja i partnera, trajanje projekta)
2. **Procjena kvalitete** (provjera prihvatljivosti projektnih aktivnosti i projekta, ocjenjivanje kvalitete i provjera prihvatljivosti troškova)
3. **Donošenje *Oduke o financiranju*** (donosi se za projekte koji su uspješno prošli postupak dodjele bespovratnih sredstava).

Agencija za strukovno obrazovanje i obrazovanje odraslih, Organizacijska jedinica za upravljanje strukturnim instrumentima obavještava prijavitelje o statusu njihova projektnog prijedloga pisanim putem po završetku administrativne provjere i procjene kvalitete i to:

* uspješne prijavitelje – da su njihovi projektni prijedlozi odabrani za sljedeću fazu dodjele ili
* neuspješne prijavitelje – da njihovi projektni prijedlozi nisu odabrani za sljedeću fazu dodjele s obrazloženjem,

i to u roku od 8 radnih dana od dana donošenja odluke o statusu navedenog projektnog prijedloga (uspješan ili neuspješan).

Dostava obavijesti prijavitelju obavlja se slanjem poštom i elektroničkim putem. Dostava elektroničkim putem smatra se obavljenom kada je zaprimljen e-mail s potvrdom „isporučeno“. Kao datum zaprimanja obavijesti od kojeg teku svi daljnji rokovi uzima se datum dostave elektroničkim putem.

6.1. Administrativna provjera

Administrativna provjera je postupak provjere usklađenosti projektnog prijedloga s administrativnim kriterijima kao i kriterijima prihvatljivosti prijavitelja i partnera te trajanja projekta primjenjivima na postupak dodjele.

Projektni prijedlozi moraju se dostaviti na adresu i u roku kako je navedeno u poglavlju 5. Za uspješnu registraciju projektni prijedlozi moraju ispunjavati kriterije definirane točkama 5. 1. i 5.2.

Agencija za strukovno obrazovanje i obrazovanje odraslih, kao Posredničko tijelo razine 2 provest će administrativnu provjeru prijava i prijavitelja/partnera prema sljedećim kriterijima:

|  |  |  |
| --- | --- | --- |
| **Br.** | **Uvjeti za administrativnu provjeru** | **Mogućnost traženja pojašnjenja (Da/Ne)** |
|  | Zaprimljeni prijavni paket/omotnica je zatvoren | Ne |
|  | Prijavni paket/omotnica predan je u propisanom roku | Ne |
|  | Na zaprimljenom prijavnom paketu/omotnici zabilježen je datum podnošenja projektnog prijedloga | Da[[21]](#footnote-21) |
|  | Projektni prijedlog predan je na propisanom mediju i u propisanom formatu. | Da[[22]](#footnote-22) |
|  | Projektni prijedlog ispunjen je po ispravnim predlošcima. Gdje je predviđeno, dokumenti su potpisani od ovlaštene osobe i ovjereni službenim pečatom organizacije. | Da |
|  | Projektni prijedlog sadrži sve obvezne priloge iz točke 5. ovih Uputa. Gdje je to predviđeno, dokumenti su potpisani od ovlaštene osobe i ovjereni službenim pečatom organizacije. | Da[[23]](#footnote-23) |
|  | Prijava je napisana na hrvatskom jeziku | Da |
|  | Prijavitelj ispunjava kriterije prihvatljivosti sukladno točkama 2.1., 2.2.1., 2.2.2. | Da |
|  | Partner ispunjava kriterije prihvatljivosti sukladno točkama 2.1., 2.2.1., 2.2.2. | Da |
|  | Predviđeno trajanje projekta je u skladu s točkom 3.2. | Ne |
|  | Iznos bespovratnih sredstava zadovoljava prag zadan u točki 1.6. (Najniži iznos 500.000,00 kn, a najviši 1.500.000,00 kn) | Ne |

Projektni prijedlozi koji zadovolje uvjete administrativne provjere prelaze u sljedeću fazu postupka dodjele.

6.2. Procjena kvalitete

Tijekom provedbe faze procjene kvalitete nadležno Tijelo, Agencija za strukovno obrazovanje i obrazovanje odraslih osniva Odbor za odabir projekta (OOP) koji provodi provjeru prihvatljivosti projekta, projektnih aktivnosti i vrši ocjenjivanje projektnih prijedloga prema kriterijima odabira (KO), a na temelju definirane metodologije kriterija odabira i sukladno pitanjima za kvalitativnu procjenu.

**Provjera prihvatljivosti projekta, aktivnosti i troškova**

Cilj provjere prihvatljivosti aktivnosti i projekta te provjere prihvatljivosti troškova jest provjeriti usklađenost projektnih prijedloga s kriterijima prihvatljivosti za projektne aktivnosti, projekt i troškove tijekom čega se provjerava i osigurava da su ispunjeni uvjeti za financiranje pojedinog projektnog prijedloga, određujući najviši iznos prihvatljivih troškova za projektni prijedlog, u skladu s Uredbom (EU) br. 1303/2013, pravilima za pojedine Fondove i važećim Pravilnikom o prihvatljivosti izdataka.

Ukoliko se tijekom provjere prihvatljivosti projektnih aktivnosti utvrdi da u određenom projektnom prijedlogu jedna ili više aktivnosti nisu prihvatljive, u Kontrolnoj listi za provjeru prihvatljivosti projektnih aktivnosti i projekta za predmetni projektni prijedlog navode se aktivnosti za koje je utvrđeno da su neprihvatljive. Slijedom toga, projektni prijedlog se ocjenjuje uzimajući u obzir aktivnosti koje su prihvatljive odnosno ne uzimajući u obzir aktivnosti za koje je utvrđeno da su neprihvatljive. Također, prilikom provjere prihvatljivosti troškova automatski se iz proračuna brišu troškovi koji se odnose na aktivnosti za koje je utvrđeno da su neprihvatljive.

|  |  |  |  |
| --- | --- | --- | --- |
| **Br.** | **Pitanje za provjeru prihvatljivosti projekta i aktivnosti** | **Izvor provjere** | **Mogućnost traženja pojašnjenja (Da/Ne)** |
| 1. | Projektne aktivnosti se neće dvostruko financirati. | *Izjava prijavitelja/partnera Obrazac 1 i 2* | Da |
| 2. | Operacija/Projekt se provodi na prihvatljivom zemljopisnom području. | *Prijavni obrazac A – Podaci o lokaciji projekta* | Da |
| 3. | Aktivnosti projekta su u skladu s točkom 3.3.: navedene su sve aktivnosti iz Elemenata 1-4 te barem jedna od aktivnosti navedenih u Elementu 5. | *Prijavni obrazac A* | Da |
| 4. | Planirano je izvođenje programa od strane prijavitelja prema uvjetima iz točke 2.1. Uputa za prijavitelje | *Prijavni obrazac A* | Ne[[24]](#footnote-24) |
| 5. | Projekt je u skladu s nacionalnim propisima i propisima EU, uvažavajući pravila o državnim potporama/ potporama male vrijednosti te druga pravila i zahtjeve primjenjive na predmetnu dodjelu. | *Prijavni obrazac A – De minimis* | Da |
| 6. | Projekt u trenutku podnošenja projektnog prijedloga nije fizički niti financijski završen. | *Izjava prijavitelja/partnera Obrazac 1 i 2* | Da |
| 7. | Projekt doprinosi svim zadanim OP pokazateljima. | *Prijavni obrazac A* | Ne[[25]](#footnote-25) |
| 8. | Cilj operacije/projekta je u skladu s ciljevima predmetne dodjele bespovratnih sredstava. | *Prijavni obrazac A* | Ne |

|  |  |  |
| --- | --- | --- |
| **Br.** | **Pitanje za provjeru prihvatljivosti troškova** | **Mogućnost traženja pojašnjenja (Da/Ne)** |
| 1. | Izdaci su u skladu s Pravilnikom o prihvatljivosti izdataka u okviru Europskog socijalnog fonda (NN, br. 149/14, 14/16 i 74/16). | Da |
| 2. | Troškovi navedeni u proračunu projekta su realni i utemeljeni na tržišnim cijenama. | Da |
| 3. | Uvjeti za formiranje odraslih polaznika za uključivanje u programe obrazovanja odraslih su uzeti u obzir pri planiranju | Da |
| 4. | Neizravni troškovi iznose 15% prihvatljivih izravnih troškova osoblja. | Da |
| 5. | Troškovi putovanja, u okviru elementa 2 i 3 ne iznose više od 10% ukupnih prihvatljivih troškova projekta. | Da |
| 6. | Troškovi kupnje strojeva, opreme i namještaja ne iznose više od 10% ukupnih prihvatljivih troškova projekta. | Da |
| 7. | Troškovi vezani uz provedbu Elementa 2, 3 i 4. ne iznose manje od 70% ukupnih prihvatljivih troškova projekta. | Da |
| 8. | Ako je primjenjivo, nakon provedenog postupka provjere prihvatljivosti troškova odnosno, po potrebi, isključivanja neprihvatljivih troškova, projektni prijedlog ispunjava kriterije prihvatljivosti u odnosu na najniži i najviši iznos bespovratnih sredstava i u odnosu na propisani intenzitet potpore te svrha projekta nije ugrožena. | Ne |

Agencija za strukovno obrazovanje i obrazovanje odraslih u suradnji s prijaviteljem ispravlja predloženi proračun uklanjajući neprihvatljive troškove samo i isključivo u opsegu u kojemu se ne utječe na rezultate prethodnih faza dodjele, ne mijenja se koncept projekta ili aktivnosti za koje je u fazi provjere prihvatljivosti projektnih aktivnosti utvrđeno da su prihvatljive ili ciljevi predloženog projektnog prijedloga. Ispravci mogu biti od utjecaja jedino na iznos bespovratnih sredstava za dodjelu odnosno na postotak sufinanciranja iz Fondova (intenzitet potpore).

Projektni prijedlozi moraju udovoljiti svim kriterijima prihvatljivosti projektnih aktivnosti i izdataka kako bi se mogla donijeti *Odluka o financiranju*.

**Ocjenjivanje kvalitete**

Cilj ocjenjivanja je kvalitetna procjena projektnih prijedloga sukladno kriterijima odabira i uvjetima prihvatljivosti zadanim Pozivom. Postupak ocjenjivanja kvalitete provodi OOP koji se sastoji od neparnog broja članova s pravom glasa, a svaki projektni prijedlog ocjenjivat će minimalno dva člana OOP-a prema kriterijima i metodologiji bodovanja razrađenoj u *Prilogu 5*. *Kriteriji odabira i metodologija bodovanja projektnih prijedloga.*

Kriteriji odabira (razrađeni kroz niz podkriterija) vezani su za sljedeća područja procjene:

1. Usklađenost operacije/projekta s relevantnim strateškim dokumentima/zakonskim okvirom (strategije, smjernice, akcijski planovi, programi, zakoni, pravilnici) **- 10 bodova**
2. Relevantnost operacije/projekta za ostvarivanje specifičnog cilja i pokazatelja na razini specifičnog cilja Operativnog programa **- 20 bodova**
3. Relevantnost korisnika/ciljnih skupina u odnosu na definirane korisnike/ciljne skupine specifičnog cilja Operativnog programa **- 15 bodova**
4. Koherentnost i izvedivost operacije/projekta **- 40 bodova**
5. Održivost operacije/projekta - **15 bodova**
6. Dodana vrijednost operacije/projekta **- 10 bodova**.

Svaki pod kriterij ocjenjuje se na ljestvici od 1 do 5 te se, ovisno o područjima koja najviše utječu na kvalitetu projektnih prijedloga, primjenjuje i bodovanje korištenjem povećanog koeficijenta. S obzirom na prirodu ovog Poziva, najveći broj bodova moguće je ostvariti na kriteriju koherentnosti i izvedivosti projekta. Ukupni maksimalni broj bodova je 110.

Rezultat bodovanja pojedinog projektnog prijedloga čini prosjek ocjena svih članova OOP-a koji su ocijenili projektni prijedlog. Odbor za odabir projekata odlučuje većinom glasova svih članova Odbora. Projektni prijedlozi koji u postupku odabira ne postignu minimalno **60 bodova**, neće biti uzeti u daljnje razmatranje.

Nakon što su svi projektni prijedlozi ocijenjeni, OOP će pripremiti popis (rang-listu) projektnih prijedloga, koja uključuje i rezervnu listu. Projektni prijedlog koji je na rezervnoj listi ne prihvaća se ako sukladno popisu (rang-listi) OOP-a nema raspoloživih sredstava za njegovo financiranje. U tom slučaju prijavitelja se pisanim putem obavještava o neprihvaćanju njegovog projektnog prijedloga.

Postupak dodjele za projektne prijedloge s rezervne liste može se nastaviti isključivo pod jednakim uvjetima, izuzev uvjeta koji se odnose na rokove postupka, u trenutku kada i ako potrebna financijska sredstva postanu raspoloživa. Pri tome se uvažava redoslijed projektnih prijedloga na rezervnoj listi te (preostala) raspoloživa financijska sredstva iz pripadajuće omotnice. Ukoliko prvi projektni prijedlog s rezervne liste prelazi preostali raspoloživi iznos, navedenom prijavitelju se nudi mogućnost da u odgovarajućoj mjeri osigura/poveća udio sufinanciranja, a ukoliko on to odbije, pristupa se prvom idućem projektnom prijedlogu s rezervne liste.

Ako više projektnih prijedloga ostvari isti broj bodova, a raspoloživa financijska sredstva su dostatna za donošenje Odluke o financiranju za samo jedan ili neke od tih projektnih prijedloga, primjenjuje se dodatno rangiranje projektnih prijedloga s istim brojem bodova. U tom slučaju projektni prijedlog koji ostvari veći broj bodova na kriteriju *3. Relevantnost korisnika/ciljnih skupina u odnosu na definirane korisnike/ciljne skupine specifičnog cilja Operativnog programa* bit će uključen u financijsku omotnicu/bit će mu ponuđeno povećanje vlastitog udjela sufinanciranja. Ako i dalje više projektnih prijedloga ostvari isti broj bodova na kriteriju *3. Relevantnost korisnika/ciljnih skupina u odnosu na definirane korisnike/ciljne skupine specifičnog cilja Operativnog programa*, primijenit će se dodatno rangiranje te u tom slučaju projektni prijedlog koji ostvari veći broj bodova na kriteriju *5. Održivost operacije/projekta* bit će uključen u financijsku omotnicu/bit će mu ponuđeno povećanje vlastitog udjela sufinanciranja.

6.3. Odluka o financiranju

Odluka o financiranju može se donijeti samo za projektne prijedloge koji su uspješno prošli prethodne faze postupka dodjele bespovratnih sredstava. Prije donošenja Odluke o financiranju Agencija za strukovno obrazovanje i obrazovanje odraslih provjerava je li došlo do promjena ili okolnosti koje bi mogle dovesti do odgode uvrštavanja projektnog prijedloga u Odluku o financiranju ili utjecale na ispravnost dodjele. **Ministarstvo znanosti i obrazovanja** donosi Odluku o financiranju projektnih prijedloga uzimajući u obzir popis (rang-listu) OOP-a iz faze procjene kvalitete uključujući Izvješće o provedenom postupku procjene kvalitete.

Agencija za strukovno obrazovanje i obrazovanje odraslih će pisanim putem obavijestiti prijavitelje čiji projektni prijedlozi su odabrani za financiranje, one čiji projektni prijedlozi nisu odabrani, kao i one čiji se projektni prijedlozi nalaze na rezervnoj listi.

6.4. Odredbe vezane uz dodatna pojašnjenja tijekom postupka dodjele bespovratnih sredstava

U slučaju da u projektnom prijedlogu dostavljeni podaci nisu jasni ili sadrže pogreške te u slučajevima kad iz navedenih razloga nije u mogućnosti objektivno provesti postupak dodjele, Agencija za strukovno obrazovanje i obrazovanje odraslih može od prijavitelja zahtijevati pojašnjenja u bilo kojoj fazi tijekom postupka dodjele. Prijavitelji su obvezni postupiti u skladu sa zahtjevom Agencija za strukovno obrazovanje i obrazovanje odraslih u za to određenom roku, u protivnom se njihov projektni prijedlog isključuje iz postupka dodjele.

6.5. Prigovori

Prijavitelji koji smatraju da su oštećeni zbog nepravilnog postupanja tijekom postupka dodjele sredstava, imaju pravo podnijeti prigovor *Komisiji za razmatranje prigovora* (u daljnjem tekstu: Komisija) koju osniva Ministarstvo rada i mirovinskoga sustava kao Upravljačko tijelo. Prijavitelji mogu podnijeti prigovor u roku od 7 radnih dana od dana primitka obavijesti o statusu njihovog projektnog prijedloga zbog sljedećih razloga:

* povrede postupka opisanog u dokumentaciji predmetnog postupka dodjele sredstava;
* povrede sljedećih načela: jednakog postupanja; zabrane diskriminacije po bilo kojoj osnovi; transparentnosti; zaštite osobnih podataka u skladu sa Zakonom o zaštiti osobnih podataka (NN, br. 103/03, 118/06, 41/08, 130/11 i 106/12), Zakonom o tajnosti podataka (NN, br. 79/07 i 86/12), Zakonom o zaštiti tajnosti podataka (urednički pročišćeni tekst, NN broj 108/96 i 79/07); razmjernosti; sprječavanja sukoba interesa; tajnosti postupka dodjele bespovratnih sredstava.

Teret dokazivanja navedenih činjenica je na prijavitelju.

Prigovori se podnose preporučenom pošiljkom s povratnicom na adresu Upravljačkog tijela za Operativni program ''Učinkoviti ljudski potencijali'':

**Ministarstvo rada i mirovinskoga sustava**

**Uprava za upravljanje operativnim programima Europske unije**

**Petračićeva 4, 10 000 Zagreb**

Prigovori dostavljeni na drugi način, kao i prigovori dostavljeni izvan roka, podneseni od neovlaštene osobe (osoba koja nije prijavitelj ili nije ovlaštena od strane prijavitelja) te dostavljeni nenadležnom tijelu, ne smatraju se valjanima i ne uzimaju se u razmatranje, o čemu se pisanim putem obavještava prijavitelja.

Prigovor, da bi se o njemu moglo odlučiti, mora sadržavati najmanje:

* podatke o prijavitelju (ime/naziv, adresa, OIB)
* naziv i referentni broj Poziva,
* razloge prigovora,
* potpis prijavitelja ili ovlaštene osobe prijavitelja,
* ako je primjenjivo, punomoć za podnošenje prigovora.

Komisija odlučuje o prigovoru u roku od 15 radnih dana od dana zaprimanja prigovora, o čemu prijavitelje obavještava pisanim putem.

Prijavitelj koji ne podnosi prigovor već traži određena pojašnjenja povezana s postupkom dodjele, **zahtjev za pojašnjenjem podnosi tijelu nadležnom za pojedini postupak dodjele (Agenciji za strukovno obrazovanje i obrazovanje odraslih)**.

**Rok mirovanja**

Odluka o financiranju se ne može donijeti prije isteka roka mirovanja.

Rok mirovanja obuhvaća razdoblje (od 8 radnih dana) unutar kojega se prijavitelju dostavlja pisana obavijest o statusu njegova projektnog prijedloga nakon faze procjene kvalitete projektnih prijedloga te rok (od 7 radnih dana) unutar kojeg može podnijeti prigovor Komisiji. Navedeni rok ne može biti duži od 15 radnih dana.

Ukoliko je prigovor podnesen nakon provedene faze procjene kvalitete projektnih prijedloga ne može se donijeti Odluka o financiranju. Ako je prigovor podnesen, rok mirovanja obuhvaća i razdoblje unutar kojega je Komisija dužna predložiti odluku čelniku UT-a, a to razdoblje ne može biti duže od 15 radnih dana. Rok mirovanja u svakom slučaju ne može biti duži od 30 radnih dana, računajući od dana kad je prijavitelju dostavljena pisana obavijest o statusu njegova projektnog prijedloga nakon faze procjene kvalitete (dostava se u predmetnom slučaju potvrđuje potpisanom povratnicom).

6.6. Ugovor o dodjeli bespovratnih sredstava

Nakon završetka postupka dodjele projekata i donošenja Odluke o financiranju s uspješnim prijaviteljima se sklapa Ugovor o dodjeli bespovratnih sredstava. Ugovor o dodjeli bespovratnih sredstava je ugovor između **Korisnika** i **Ministarstva znanosti i obrazovanja** kao Posredničkog tijela razine 1 i **Agencije za strukovno obrazovanje i obrazovanje odraslih** kao Posredničkog tijela razine 2 kojim se utvrđuje najviši iznos bespovratnih sredstava dodijeljen projektu (iz izvora Državnog proračuna RH i izvora EU) te drugi financijski i provedbeni uvjeti Projekta i potpisuje se u roku od najviše 30 kalendarskih dana od donošenja *Odluke o financiranju*.

1. PRIJAVNI OBRASCI I PRILOZI

**Prijavni obrasci:**

1. Prijavni obrazac A
2. Izjava prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava (obrazac 1)
3. Izjava partnera o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava i Izjava o partnerstvu (obrazac 2)
4. Program/i obrazovanja odraslih koji/e se prijavljuju za izvođenje u okviru projekta (obrazac 3)
5. Dokumentacija kojom se dokazuje prihvatljivost Prijavitelja/Partnera iz točke 5 (Postupak dodjele).

**Predlošci:**

1. *Predložak 1*. Predložak adresiranja paketa/omotnice
2. *Predložak 2*. Predložak naslovnice projektnog prijedloga

**Prilozi:**

1. Predložak ugovora o dodjeli bespovratnih sredstava – opći uvjeti
2. Predložak ugovora o dodjeli bespovratnih sredstava – posebni uvjeti
3. Praćenje i izvještavanje o pokazateljima
4. Kriteriji odabira i metodologija bodovanja projektnih prijedloga
5. Postupci nabave za osobe koje nisu obveznici Zakona o javnoj nabavi (NOZJN)

1. [Analitički bilten HZZ-a za lipanj 2016.](http://www.hzz.hr/UserDocsImages/stat_bilten_06_2016.pdf) [↑](#footnote-ref-1)
2. Na nisku stopa sudjelovanja odraslih u cjeloživotnom učenju tri skupine prepreka imaju utjecaj: strukturne, situacijske i psihološke prepreke. [↑](#footnote-ref-2)
3. Popis prioritetnih programa iz više navedenih sektora je sastavni dio Uputa za prijavitelje pod točkom 3.3. [↑](#footnote-ref-3)
4. Polazišna vrijednost je 0. [↑](#footnote-ref-4)
5. Osim u situaciji opisanoj u točki 6.2. Uputa za prijavitelje. [↑](#footnote-ref-5)
6. Datum objave poziva smatra se onaj datum objave na portalu [www.strukturnifondovi.hr](http://www.strukturnifondovi.hr). [↑](#footnote-ref-6)
7. Sukladno Kaznenom zakonu (NN 125/11, 144/12, 56/15, 61/15) [↑](#footnote-ref-7)
8. Sukladno Zakonu o sprječavanju sukoba interesa (NN 48/2013) te članku 52 Uredbe Vijeća (EZ, Euroatom) br. 1605/2002 (SL L 298/1 26.10.2012.) [↑](#footnote-ref-8)
9. Prema Prijavnom obrascu A grupirane aktivnosti predstavljaju pojedini element projekta. [↑](#footnote-ref-9)
10. Ukoliko se tijekom provedbe projekata utvrdi da programi nisu izvođeni sukladno rješenju za odobrenje izvođenja programa obrazovanja odraslih, svi pripadajući troškovi povezani s izvođenjem tog programa bit će neprihvatljivi. [↑](#footnote-ref-10)
11. [Preporuke za obrazovnu upisnu politiku i politiku stipendiranja u 2017.](http://www.hzz.hr/UserDocsImages/preporuke_16.pdf) Napominjemo kako programi koje će prijavitelj prijaviti u sklopu projektne prijave moraju biti u skladu s popisom koji se odnosi na područje županije, uključujući gradove i općine na području županije u kojoj će se program izvoditi. [↑](#footnote-ref-11)
12. Troškovi potrebni za provedbu aktivnosti u okviru Elementa 2, 3 i 4 moraju iznositi **najmanje 70%** iznosa ukupnih prihvatljivih troškova projekta. [↑](#footnote-ref-12)
13. Napomena: zahtjevi regulirani i Posebnim uvjetima ugovora, uključujući obvezu podnošenja izvješća Ministarstvu znanosti i obrazovanja šest mjeseci po završetku projektnih aktivnosti radi praćenja posebnih pokazatelja o broju polaznika zaposlenih po završetku obrazovanja te 2 godine nakon završetka provedbe projektnih aktivnosti. [↑](#footnote-ref-13)
14. Troškovi osoblja su troškovi rada koje je moguće jasno identificirati i koji proizlaze iz rješenja/ugovora između poslodavca i zaposlenika ili ugovora o uslugama za vanjsko osoblje između naručitelja i fizičke osobe u vrijednosti manjoj od 200.000,00 kn bez poreza na dodanu vrijednost, a isplaćuju se osoblju za obavljeni rad koji je izravno povezan s operacijom. [↑](#footnote-ref-14)
15. Materijalna prava poput prihvatljivih naknada troškova prijevoza i topli obrok, isplaćuju se u visini stvarno nastalih izdataka; Prigodne nagrade radniku u stvarno isplaćenom iznosu, a najviše do neoporezivog godišnjeg iznosa (npr. regres, božićnica) za osobe koje rade nepuno radno vrijeme na projektu prihvatljive su prema udjelu rada na projektu uzimajući u obzir broj mjeseci rada na provedbi projekta u godini u kojoj je izvršena isplata prigodne nagrade. [↑](#footnote-ref-15)
16. Troškovi putovanja ograničeni su do 10% ukupnih prihvatljivih troškova projekta. [↑](#footnote-ref-16)
17. Terenski dodatak koji je vezan za projekt priznaje se do iznosa i pod uvjetima utvrđenim Pravilnikom o porezu na dohodak, članak 13. (Narodne novine, broj 95/05. do 137/15, 1/17) te ukoliko je reguliran internim aktima korisnika. Terenski dodatak i dnevnica međusobno se isključuju. [↑](#footnote-ref-17)
18. [Uputa o prihvatljivosti troškova plaća i troškova povezanih s radom u okviru Europskog socijalnog fonda u Republici Hrvatskoj 2014.-2020](http://www.esf.hr/wordpress/wp-content/uploads/2017/02/Uputa-o-prihvatljivosti-troškova-plaća-i-povezanih-troškovaveljača-2017.pdf)(Verzija 1.1-veljača 2017.) [↑](#footnote-ref-18)
19. c i d odnosi se samo za prijavitelje, u skladu s uvjetom iz točke 2.1. [↑](#footnote-ref-19)
20. U slučaju osobne dostave, projektne prijave se predaju u Pisarnicu Agencije za strukovno obrazovanje i obrazovanje odraslih, Radnička cesta 37b, Zagreb. Uredovno vrijeme Pisarnice je od ponedjeljka do petka od 9:00 do 16:00 sati. Dostavljač će pri predaji projektne prijave dobiti od djelatnika Pisarnice potvrdu primitka s datumom i vremenom predaje projektne prijave. [↑](#footnote-ref-20)
21. Za ovaj uvjet administrativne provjere pojašnjenje je moguće isključivo ako zabilježeni datum na paketu/omotnici nije jasno i čitljivo naznačen [↑](#footnote-ref-21)
22. Za ovaj uvjet administrativne provjere pojašnjenje je moguće isključivo ako Prijavni obrazac A, koji je pravilno izvezen iz ESIF MIS sustava, nije pohranjen na elektronskom mediju u propisanom formatu (primjerice isti je dostavljen na mediju, ali u skeniranoj verziji). [↑](#footnote-ref-22)
23. Za ovaj uvjet administrativne provjere pojašnjenje je moguće jedino ako su dostavljeni svi obvezni dokumenti i prilozi iz točke 5. međutim isti imaju određenih propusta ili pogrešaka te je za takve moguće zatražiti pojašnjenje. Nedostajanje obveznih dokumenata rezultira isključenjem iz daljnjeg postupka. [↑](#footnote-ref-23)
24. U skladu s navodom iz fusnote 9, točka 2.2.2. Uputa [↑](#footnote-ref-24)
25. U skladu s uvjetom iz točke 1.5. [↑](#footnote-ref-25)